Coway Run 2022 Bersatu untuk Mencipta Perubahan

Kuala Lumpur – Sediakan kasut larian anda kerana acara larian Coway Run secara fizikal kembali selepas penantian selama dua tahun. Regangkan badan dan otot anda dan tanamkan semangat untuk berlari sehingga ke garisan penamat. Acara Coway Run 2022 akan bermula dari bulan Oktober hingga November 2022 ini.

Dengan tema Unite to Create (“Bersatu untuk Mencipta“) yang menggabungkan aktiviti kehidupan sihat, kesejahteraan, kecergasan dan kesenian, para peserta boleh memilih larian bersendirian secara maya atau larian beramai-ramai secara fizikal! Peserta yang memilih untuk menyertai larian secara fizikal juga boleh berlari secara maya.

Dalam larian maya, peserta boleh berlari mengikut rentak dan kelajuan mereka sendiri dari 1 Oktober hingga 6 November 2022. Tanpa menetapkan had jarak, peserta boleh keluar dari zon selesa masing-masing dan mencipta pencapaian baharu dengan mengatasi sasaran peribadi dan memecahkan rekod untuk mengumpulkan lencana maya berbeza.

Larian secara fizikal akan diadakan pada 6 November dengan pelepasan peserta seawal jam 6.00 pagi di Dataran Putrajaya. Peserta boleh menyertai satu daripada dua kategori, Fun Run (larian ceria) 6 km atau Competitive Run (larian kompetitif) 10 km.

Larian Kompetitif 10 km dibahagikan kepada enam segmen, iaitu Terbuka, Veteran dan Terbuka Antarabangsa bagi Lelaki dan Wanita untuk peserta berumur 16 tahun ke atas. Hidupkan semangat juang anda dan berlari sepantas kilat untuk merebut jumlah hadiah wang tunai bernilai RM18 000 yang menanti para pemenang Larian Kompetitif 10km.

“Tahun ini, kami amat teruja untuk mengadakan larian secara fizikal kerana Coway Run ialah satu daripada acara yang saya percaya amat dinanti-nantikan setiap tahun dan kami teruja untuk menganjurkan edisi baharu larian ini. Pelari yang setia dan tegar kami tidak akan hampa kerana pelbagai aktiviti menarik menanti mereka. Matlamat utama Coway Run adalah untuk menggalakkan gaya hidup sihat dalam kalangan rakyat Malaysia dan pada masa yang sama mencipta platform untuk peserta menyumbangkan kepada masyarakat yang memerlukan. Seperti biasa, acara kami membolehkan peserta berlari sambil beramal dan tahun ini, kami berharap untuk mengumpulkan lebih banyak dana berbanding dengan tahun lepas,” kata Kyle Choi, Pengarah Urusan Coway Malaysia.

Buat persiapan untuk larian tahun ini yang bertemakan Unite to Create yang menjanjikan pelari sesuatu yang lebih besar daripada mana-mana larian lain pada masa lepas sambil pelari berganding bahu untuk mencetus perubahan dalam setiap langkah larian yang diambil.

Coway Run 2022: Unite to Create akan menjadi larian pertama di Malaysia yang memaparkan hasil seni NFT yang akan digunakan untuk tujuan murni. Sejajar dengan tema acara, laluan larian bakal menjadi kanvas pelari, manakala langkah-langkah mereka ibarat berus yang digunakan untuk mencipta langkah larian unik dalam bentuk gambar atau objek.

Menerusi larian maya ini, peserta perlu mencipta lukisan seni kreatif dengan setiap langkah larian menggunakan aplikasi larian GPS dan lukisan seni larian paling kreatif akan diterbitkan menjadi sebuah karya seni NFT oleh beberapa artis NFT tempatan. Manakala, bagi larian secara fizikal, peserta akan berganding bahu dan meraikan acara dengan mencipta sebuah karya lukisan seni besar bersama-sama artis jemputan. Semua karya seni ini kemudian akan dilelong dan hasilnya akan disalurkan kepada beberapa organisasi amal, termasuklah EcoKnights, MERCY Malaysia, Reef Check Malaysia, dan Nicol David Organisation.

Sejajar dengan komitmen Coway untuk menjalankan kerja amal seperti tahun sebelumya  daripada setiap tiket yang dijual, RM10.00 akan disumbangkan kepada Projek Happy Water Coway yang bertujuan terus membantu masyarakat kurang berkemampuan dan juga Orang Asli untuk mendapat bekalan air minuman yang bersih.

“Setiap tahun, beribu-ribu peserta membantu kami mengubah kehidupan menjadi lebih indah dan tahun ini pasti lebih bermakna kerana kami dapat membantu lebih banyak masyarakat dan memberikan sumbangan positif kepada alam sekitar, terutamanya menerusi hasil seni NFT yang akan kami kutip dengan bantuan peserta Coway Run kami. Lukisan seni dari setiap langkah larian tersebut akan dilelong dan hasilnya disalurkan kepada badan-badan amal yang merupakan rakan kerjasama kami. Menerusi inisiatif amal seperti ini, kami dapat menjadikan hidup lebih ramai insan lebih indah dan terus menabur bakti kepada masyarakat,” kata Choi.

Untuk membantu mencetus perubahan dengan setiap langkah, daftar sekarang dari 2 Ogos hingga 4 Ogos 2022, untuk menikmati harga tiket istimewa bagi pembeli awal serendah RM40.00. Dapatkan tiket anda sebelum kehabisan!

Semua pelari akan menerima kit larian istimewa Coway yang terdiri daripada cenderamata mesra alam. Para peserta akan menerima Kemeja-T Coway Run 2022, beg galas boleh digunakan semula, kad ucapan mengandungi benih yang boleh ditanam, pingat unik yang diperbuat daripada plastik kitar semula yang boleh diubah suai menjadi pemegang telefon, dan barangan eksklusif lain!

Untuk maklumat lanjut tentang Coway Run 2022, layari www.cowayrun.com.my


Rizab Antarabangsa BNM Naik pada Julai 2022

Untuk mendapatkan maklumat terkini, ikuti kami melalui Telegram


Peruntukan RM50 Juta untuk Program Pembiayaan PEMULIH NewBiz


Subsidi Bersasar Dilaksanakan Apabila Keadaan Ekonomi Mengizinkan

Beliau menambah masih terlalu awal untuk membuat keputusan memperkenalkan subsidi bersasar melalui Bajet 2023 akan datang kerana tidak wajar dilaksanakan dalam keadaan inflasi global yang tinggi. “Pada masa sama kita juga perlu memahami bahawa subsidi tidak bersasar dalam jangka masa panjang tidak akan membawa faedah kepada pertumbuhan ekonomi negara. “Kita masih lagi dalam proses pemulihan dan perkara ini perlu dibawa ke Jemaah Menteri untuk dibincangkan sama ada subsidi bersasar akan diperkenalkan dalam Bajet 2023.“Â


Syarikat Permulaan UiTM Cawangan Perlis Menjalinkan Kerjasama dalam Penghasilan dan Pemasaran Produk Bertaraf Global

Shah Alam – Syarikat permulaan (start-up) UiTM Cawangan Perlis, Athanliz Innovations Sdn. Bhd. hari ini memeterai memorandum persefahaman (MoU) bersama-sama ZEM Holdings Sdn. Bhd. dan Malthai Hub.

Kolaborasi antara Athanliz Innovations Sdn. Bhd. hari ini bersama-sama ZEM Holdings Sdn. Bhd. dan Malthai Hub ini membuktikan komitmen kedua-dua pihak dalam menyediakan platform kepada syarikat permulaan UiTM Cawangan Perlis ini bagi membangunkan hasil inovasi produk kosmetik Lindifera seperti sabun muka, pelembab bibir selain yogurt yang berasaskan harumanis UiTM Cawangan Perlis di peringkat global.

Menerusi pemeteraian memorandum tersebut, ZEM Holdings Sdn. Bhd. akan bekerjasama dengan menyediakan peluang untuk penyelidikan dan penghasilan produk serta memberikan panduan dan bantuan dari segi ilmu dan kemahiran dalam membantu pembangunan produk dan syarikat.

Selain itu, Athanliz Innovations Sdn. Bhd. turut diberikan bantuan dari segi pemasaran produk ke luar negara melalui kerjasamanya bersama-sama Malthai Hub.

Timbalan Naib Canselor Penyelidikan dan Inovasi, Profesor Norazah Abd Rahman yang turut hadir menyaksikan detik bersejarah tersebut melahirkan rasa gembira dan kagum akan pencapaian UiTM Cawangan Perlis atas kejayaan melahirkan syarikat permulaan dari kampus tersebut. Beliau berharap agar lebih banyak lagi produk inovasi dapat terus dikomersialkan dan seterusnya dapat melihat lebih banyak syarikat permulaan dari UiTM Cawangan Perlis dapat ditubuhkan. Hal ini sekali gus dapat membantu UiTM dalam menjana pendapatan melalui penjualan produk dari syarikat permulaan.

Pertukaran memorandum tersebut disempurnakan oleh Pengarah Urusan, Athanliz Innovations Sdn. Bhd., Dr. Athifah Najwani Shahidan dan Pengarah Urusan ZEM Holdings Sdn. Bhd., iaitu Encik Mohamad Zulkurnain Ab. Rahman; dan Pengarah Urusan, Athanliz Innovations Sdn. Bhd., Dr. Athifah Najwani Shahidan dan Encik Paudzi Yahya, Pengarah Malthai Hub.

Majlis ini turut disaksikan oleh Prof. Madya Ts. Dr. Shukor Sanim Mohd Fauzi, Rektor UiTM Cawangan Perlis, Prof. Madya Ir. Ts. Dr. Syed Shatir Asghrar Syed Hassan, Pengarah Bitcom serta beberapa delegasi dari UiTM Cawangan Perlis, Bitcom UiTM dan ketiga-tiga wakil syarikat.


Raja Muda Perlis Berkenan Serah Sumbangan Tabung Ibnu Sabil MAIPs

Kangar – Pada tahun 2021, Emiriyah Arab Bersatu (UAE) merupakan rakan dagang terbesar Malaysia di Timur Tengah dengan jumlah perdagangan bernilai RM24 bilion. Jumlah keseluruhan eksport adalah sebanyak RM11.447 bilion dan jumlah keseluruhan import pula adalah sebanyak RM12.673 bilion. Jumlah dagangan keseluruhan meningkat sebanyak 9.1% berbanding pada tahun 2020. UAE juga adalah rakan dagang ke 16 di dunia.

Lima eksport utama Malaysia ke UAE pada tahun 2021 ialah barangan elektrik dan elektronik (E&E) berjumlah RM2.785 bilion, barangan kemas berjumlah RM1.734 bilion, minyak mentah kelapa sawit, dan produk pertanian berasakan minyak sawit berjumlah RM813.57 juta, produk petroleum berjumlah RM694.85 juta dan makanan yang diproses berjumlah RM558.21 juta. Manakala, lima import utama Malaysia dari UAE ialah produk petroleum berjumlah RM4.565 bilion, minyak mentah berjumlah RM1.616 bilion, petrokimia dan produk kimia berjumlah RM1.252.61 bilion, penghasilan besi berjumlah RM1.018 bilion, dan barang kemas berjumlah RM344.51 juta.

Dari segi pelaburan UAE ke Malaysia, sebanyak 28 buah projek perkilangan bernilai RM1.4 bilion dijalankan dan menghasilkan 1704 peluang pekerjaan. Antara projek tersebut, termasuklah penghasilan jentera berat, peralatan, farmaseutikal halal, penghasilan produk makanan, pengilangan produk kimia, getah, plastik, dan sebagainya. Di samping itu, sebanyak 36 buah pejabat dibuka di Malaysia, antaranya syarikat-syarikat di UAE juga telah membuka pejabat wilayah, pejabat perwakilan, ibu pejabat operasi dan hub utama.

Selain itu, dalam aspek Pendidikan tinggi, pejabat Education Malaysia Dubai (EM Dubai) memaklumkan pada masa ini terdapat sebanyak 21 orang pelajar Malaysia yang belajar di UAE. Manakala, sebanyak 843 orang pelajar UAE sedang menyambung pelajaran di Malaysia.

EM Dubai melihat peluang dan potensi yang luas bagi menarik minat para pelajar UAE. Selain pelajar tempatan UAE, potensi yang dimaksudkan juga ialah anak-anak ekspatriat yang bekerja di sini. Anak-anak mereka yang belajar di sekolah-sekolah antarabangsa menjadi satu peluang yang sedang diterokai oleh EM Dubai. Oleh hal yang demikian, aktiviti promosi dijalankan di sekolah-sekolah antarabangsa di UAE dan memperkenalkan pendidikan tinggi Malaysia.

Bagi aspek pelancongan, pejabat Tourism Malaysia Dubai (TM Dubai) memaklumkan sebanyak 11174 orang pelancong dari UAE yang melawat Malaysia pada tahun 2019. Walau bagaimanapun, pada tahun 2020 dan 2021, jumlah pelawat dari UAE menurun secara mendadak berikutan pandemik COVID-19 yang menyebabkan kebanyakan negara termasuk Malaysia menutup sempadan negara masing-masing bagi membendung dan membanteras penularan wabak COVID-19. Walau bagaimanapun, pihak TM Dubai meneruskan usaha dengan aktiviti promosi secara maya dan fizikal. Usaha secara berterusan ini diharapkan akan kembali meningkatkan jumlah pelawat asing dari UAE.

Demikian menurut siaran media Majlis Agama Islam dan Adat Istiadat Melayu Perlis (MAIPs) yang dipersembahkan kepada Raja Muda Perlis Tuanku Syed Faizuddin Putra Jamalullail oleh Kuasa Usaha Sementara, Konsulat Jeneral Malaysia di Dubai, Emiriah Arab Bersatu (UAE), Khairul Nazri Mohamad Taib baru-baru ini. Berangkat sama ialah Raja Puan Muda Perlis Tuanku Hajah Lailatul Shahreen Akashah Khalil dan anakanda bongsu baginda berdua, Syed Sirajuddin Areeb Putra Jamalullail.

Tuanku Syed Faizuddin Putra selaku Tuanku Yang DiPertua MAIPs berkenan menyerahkan sumbangan tambahan Tabung Ibnu Sabil MAIPs yang diterima oleh Konsul Muda, Mohd Adham Yahaya dan disaksikan oleh Pegawai Protokolnya, Mohamad Hassan bagi pihak Pejabat Konsulat.


Bahasa dan Budaya Mengeratkan Perpaduan Masyarakat

Untuk mendapatkan maklumat terkini, ikuti kami melalui Telegram

Bahasa memainkan peranan yang penting dalam kehidupan masyarakat. Bahasa yang baik dan mudah difahami serta boleh dituturkan oleh masyarakat seperti bahasa Melayu mampu menjadi bahasa perpaduan negara. Hal ini dapat dilihat sejak negara mencapai kemerdekaan dan hingga kini peranan ini telah dilaksanakan oleh bahasa Melayu dengan berkesan dan berjaya.

Pembangunan dan kemajuan yang sempurna dalam kehidupan masyarakat semuanya bermula daripada penggunaan bahasa Melayu di negara ini. Paduan antara pembangunan dengan kemajuan kerohanian dan kebendaan mestilah bermula dengan penggunaan bahasa yang betul, tepat dan berkesan. Sesungguhnya bahasa merupakan satu daripada pencapaian terawal dalam tamadun manusia.

Sejarah juga telah membuktikan bahawa bahasa Melayu telah memainkan peranan yang penting dan berkesan dalam kebudayaan bagi mengeratkan perpaduan masyarakat. Sebagai bahasa kebangsaan, bahasa Melayu yang berdaulat telah berjaya memupuk perpaduan murid di peringkat sekolah  dan institusi pengajian tinggi. Semua hal itu telah dilaksanakan secara berperingkat oleh bahasa Melayu sejak tahun 1957.

Bahasa Melayu juga telah melalui perancangan yang rapi. Mengikut Fishman el al. (1971), proses pengekodan meliputi usaha ke arah “penyerapan variasi bahasa dari segi daerah dan sosial melalui penyediaan tatabahasa, kamus, panduan ejaan, dan sebagainya”.

Selain itu, bahasa Melayu turut  melalui proses perancangan bahasa, iaitu melalui perancangan, pelaksanaan masyarakat bahasa dan penilaian. Melalui proses ini, bahasa Melayu telah melalui aspek pengekodan, pemupukan dan penilaian bagi memajukan bahasa Melayu sebagai bahasa ilmu dalam kalangan masyarakat.

Menurut Nik Safiah Karim dan Norliza Jamaluddin (2012), bahasa Melayu telah menuju bahasa Melayu moden melalui perancangan bahasa ini sebagai usaha memupuk ke taraf yang lebih maju, iaitu bahasa yang mampu mengungkapkan pelbagai konsep yang berkaitan dengan urusan rasmi negara dan juga kebudayaan yang mewakili kehidupan moden masa ini.

Menurutnya lagi, perkembangan bahasa Melayu moden dapat dilihat melalui usaha  yang dilaksanakan oleh individu dan ahli masyarakat serta badan dan pertubuhan tertentu. Perancangan bahasa Melayu sebagai bahasa moden diselaraskan dengan perkembangan dan kemajuan yang dicapai oleh masyarakat mampu dilaksanakan.

Bahasa Melayu kini menjadi media sosial, media perdagangan, media politik, media penyebaran ilmu pengetahuan, media kebudayaan, pengurusan, undang-undang, ekonomi, media pendidikan serta yang lebih utama sebagai media penyebaran dakwah dalam kehidupan agama dan budaya masyarakat. Bahasa menjadi penting dalam hubungan kehidupan masyarakat serta bidang profesional yang lain.

Peranan rakyat terutamanya yang menggunakan bahasa Melayu dalam lisan dan tulisan, iaitu dengan berbahasa Melayu menjadikan bahasa Melayu lebih mudah diterima oleh masyarakat di negara ini. Bagi membentuk perpaduan, bahasa memainkan peranan penting, iaitu dalam bidang pendidikan, komunikasi, dan pengamalan budaya. Apa-apa juga kegiatan yang dilakukan dalam kebudayaan masyarakat mestilah menggunakan bahasa Melayu sebagai bahasa rasmi dan bahasa komunikasi.

Clive Bell (2007) berpandangan bahawa orang yang berbudaya biasanya berbicara segala macam hal melalui bahasa. Oleh itu, bahasa yang digunakan mestilah bahasa yang mudah difahami dan diterima oleh semua kaum dalam sesebuah masyarakat dan negara yang merdeka.

Oleh sebab itu, peranan bahasa sangat penting dalam mengeratkan perpaduan kaum. Bahasa yang baik dan berilmu akan menjadi bahasa pengantar, bahasa rasmi dan bahasa kebangsaan seperti bahasa Melayu kepada sesebuah negara seperti Malaysia. Peranan masyarakat adalah mendaulatkan bahasa Melayu sebagai bahasa perpaduan.

Sehubungan dengan itu, bahasa Melayu sebenarnya sudah lama mampu dan berfungsi dengan peranannya dalam menyatupadukan pelbagai kaum di negara ini. Di sekolah, murid diajarkan bahasa dan mereka dapat berkomunikasi dengan baik dalam bahasa Melayu, di samping bahasa Inggeris yang digunakan sebagai bahasa penerokaan ilmu.

Tidak ada kelebihannya berkomunikasi dalam bahasa Inggeris setiap hari sama ada di rumah atau di tempat kerja, malah tiada kekurangan pun jika berbahasa Melayu di rumah dan juga di tempat kerja dan di majlis rasmi. Bahasa Melayu lebih hebat dan indah kerana mempunyai keindahannya melalui bahasa puisi, iaitu pantun, peribahasa dan kata-kata hikmah. Kedua-dua bahasa ini mempunyai peranan yang penting dalam hubungan budaya dan menambah ilmu pengetahuan.

Yang paling penting, para pengguna bahasa tidak mencampuradukkan kedua-dua bahasa dalam penulisan dan percakapan. Hal ini diibaratkan seperti “Sekerat ular dan sekerat belut” yang boleh merosakkan bahasa terutamanya bahasa Melayu. Oleh itu, penggunaan bahasa Melayu dalam kehidupan seharian sama ada di media sosial dan media baharu mestilah secara sepenuhnya.

Selain itu, budaya juga dapat mengeratkan pelbagai kaum dalam kepelbagaian budaya di sesebuah negara. Setiap rakyat di negara ini yang memahami kaum lain akan menghormati budaya dan adat resam mereka. Dalam hubungan kejiranan dan juga melaksanakan acara berkaitan dengan budaya, bahasa Melayu mestilah digunakan sebagai bahasa komunikasi.

Kini Malaysia mempunyai 32.75  juta penduduk dalam suku tahun pertama 2021 dan terdiri daripada lebih 200 etnik yang pelbagai berdasarkan kaum, struktur atau kelas sosial, bahasa, kepercayaan, dan adat resam sesuatu kelompok masyarakat. Oleh itu, rakyat Malaysia berperanan penting dalam mendaulatkan dan memperkasakan bahasa Melayu.

Setiap budaya mempunyai keindahan dan keunikan yang perlu dipelihara sebagai warisan bangsa dan negara. Budaya yang unik dan dapat diterima oleh pelbagai kaum juga dapat menarik para pelancong luar negara sebagai aset pelancongan yang mendatangkan sumber ekonomi negara. Masyarakat yang berbudaya mestilah mengangkat bahasa Melayu sebagai bahasa komunikasi yang berkesan.

Selain itu, hikmah daripada kepelbagaian sosial dan budaya perlu diraikan oleh setiap masyarakat. Setiap kaum perlu menginsafi dan menghormati kelainan tersebut. Kelebihan ini akan dapat menambahkan pengetahuan anggota masyarakat selain kaum itu sendiri tentang sesuatu keistimewaan kaum tersebut. Hal ini pastinya akan meningkatkan penyelidikan kajian etnik di Malaysia.

Kepelbagaian sosial budaya ini boleh menjadi produk pelancongan negara. Moto pelancongan “Malaysia Truly Asia” juga dapat menggambarkannya kepada pelancong asing bahawa mereka boleh mendapatkan pengalaman yang banyak hanya dengan melancong di Malaysia sahaja.

Di samping itu, pendekatan sosial dan kebudayaan juga sebenarnya boleh dibentuk melalui perkongsian nilai murni yang diamalkan oleh pelbagai kaum. Misalnya nilai menghormati antara satu sama lain. Apabila mencintai bahasa Melayu sebagai bahasa ilmu dan bahasa komunikasi yang berkesan, pastinya akan dapat menjadikan seseorang itu berusaha untuk memartabatkan bahasa Melayu.

Menurut Felow Utama Institut Kebangsaan Kajian Etnik, Universiti Kebangsaan Malaysia, Profesor Datuk Dr. Denison Jayasooria ketika ditanya tentang hal ini menyatakan bahawa setakat ini peranan bahasa dan sosial budaya amat berkesan dalam mengekalkan perpaduan kaum di negara ini.

Menurutnya lagi, perpaduan kaum melalui bahasa kebangsaan telah diamalkan sejak dahulu dan berlaku di sekolah rendah dan menengah di negara ini yang membuktikan bahawa semua murid boleh berkomunikasi dan berhubung melalui bahasa Melayu dengan baik dan berkesan. Melalui bahasa Melayu, semua murid dapat berkomunikasi dengan berkesan dan mesra dengan penuh kasih sayang.

Katanya, melalui pendidikan di sekolah, perpaduan dapat diterapkan melalui bahasa dan juga pemahaman budaya kaum lain melalui aktiviti budaya yang diamalkan dan diajar dalam kegiatan kokurikulum. Bahasa Melayu mesti digunakan dalam pendidikan bagi membentuk perpaduan yang jitu.

Oleh itu, setiap kaum atau etnik mempunyai ciri tersendiri yang dapat menunjukkan identiti yang telah diwarisi dan akan diwariskan kepada generasi mereka pada masa akan datang. Dengan menggunakan bahasa Melayu yang betul tepat dan berkesan akan memudahkan lagi aspek komunikasi dalam masyarakat.

Antara ciri utama pengenalan identiti kaum pula ialah bahasa pertuturan, pakaian, adat resam dan agama yang diamalkan dalam kehidupan mereka. Perlu juga difahami bahawa sosial budaya menerangkan tentang hal yang berkaitan dengan masyarakat. Pemahaman ini juga perlu diterapkan sejak di peringkat sekolah lagi.

Kepelbagaian dalam budaya perlu diraikan tetapi mestilah berpaksikan ketaatan dan kecintaan terhadap negara, bahasa dengan berlandaskan kefahaman, keadilan, keharmonian dan saling menghormati. Kepelbagaian juga mestilah berpaksikan semangat perlembagaan yang telah dipersetujui bersama.

Oleh yang demikian, cabaran yang dihadapi oleh masyarakat majmuk amat banyak dan perlu didepani dan diatasi. Oleh itu, sifat bertolak ansur antara kaum sangatlah dituntut. Pihak kerajaan juga perlu kreatif mencari strategi untuk meningkatkan integrasi kaum di negara ini melalui pelbagai aktiviti kemasyarakatan dan keilmuan seperti seminar bahasa dan budaya yang merentasi kepelbagaian kaum. Jangan sampai hilang bahasa, lenyaplah bahasa.

Kesimpulannya, bahasa Melayu sebagai bahasa rasmi, bahasa kebangsaan dan bahasa komunikasi  mestilah digunakan dalam apa-apa juga acara dalam kegiatan masyarakat. Apabila bahasa Melayu dapat digunakan dengan baik dan berkesan oleh pengacara melalui ucapan akan membolehkan bahasa Melayu merentas budaya dalam kehidupan masyarakat di negara ini. Bahasa menunjukkan bangsa, iaitu bahasa ialah lambang keperibadian sesuatu masyarakat.


Peniaga PKS Perlu Mempunyai Pelan Kontingensi Hadapi Cabaran Perniagaan

Untuk mendapatkan maklumat terkini, ikuti kami melalui Telegram


Perluaskan Pengisian Buku Malaysia untuk Pasaran Luar Negara

Serdang – Forum “Pemasaran Buku Karya Cendekia” bersempena dengan Ekspo Buku Malaysia dan Persidangan Buku Antarabangsa 2022, yang berlangsung di Dewan Besar, Pusat Kebudayaan dan Kesenian Sultan Abdul Aziz Shah, Universiti Putra Malaysia (UPM) pada pukul 11.00 pagi tadi menampilkan tiga orang ahli panel yang berkongsikan ilmu berkaitan dengan pemasaran karya ilmiah yang sangat menarik.

Menurut YBhg. Prof. Dr. Roosfa Hashim, iaitu Bendahari Majlis Penerbitan Ilmiah Malaysia, yang juga merangkap Pengarah Pusat Penerbit Universiti Islam Antarabangsa Malaysia, pada hari ini banyak penerbit ilmiah telah berpindah kepada medium e-dagang. Kini, penerbitan ilmiah juga terdiri daripada penerbit dari Universiti Awam dan organisasi lain seperti Dewan Bahasa dan Pustaka dan Lembaga Minyak Sawit Malaysia (MPOB).

Katanya, penerbitan ilmiah di negara ini turut disokong oleh persatuan yang turut menyokong usaha penerbitan jurnal.

Saya kurang bersetuju jika ada pendapat yang mengatakan bahawa buku kita masih tidak mencapai piawaian standard dari segi reka bentuk. Hal ini dikatakan demikian kerana  buku dari negara Malaysia ada yang memenangi pelbagai anugerah buku di luar negara.

Namun begitu, beliau bersetuju jika dikatakan bahawa pengisian kandungan buku negara hanya untuk bacaan masyarakat Malaysia semata-mata. Oleh itu, beliau mencadangkan agar penulisan buku perlu diluaskan konteksnya supaya orang luar negara juga boleh membacanya bagi tujuan menyebarluaskan ilmu kepada pembaca umum. Hal ini memerlukan perubahan dari segi pendekatan penulisan dan bahasa yang lebih menarik.

Sementara itu, YBhg. Prof. Madya Dr. Abdul Malek, dari Gedung Fakultas Keguruan dan Ilmu Pendidikan, Universitas Maritim Raja Ali Haji, Indonesia pula menyatakan bahawa terdapat kira-kira 25 ribu judul buku setahun yang diterbitkan di Indonesia.

Tambah beliau, penerbitan buku ilmiah di Indonesia masih kurang dan masih belum memenuhi pencapaian yang diharapkan. Antara buku yang laris di pasaran termasuklah buku sastera dan buku bacaan untuk kanak-kanak.

Antara kaedah pemasaran yang digunakan di Indonesia dalam kalangan penerbit buku ialah mereka banyak mengadakan kerjasama dengan universiti dan kerajaan negeri terutamanya bagi kegunaan di sekolah.

Menurutnya lagi, antara sebab permintaan buku sastera tinggi dalam kalangan masyarakat dan pemasaran buku sastera berjalan lancar ialah penulisnya terdiri daripada penulis yang hebat namun tetap menggunakan bahasa ibunda, iaitu bahasa Indonesia yang menonjolkan ketamadunan dan kekayaan budaya Indonesia. Hal ini juga disebabkan promosi yang dilaksanakan oleh penerbit yang sangat berdaya maju dan berjaya

Encik Azmi Mustapha, iaitu Konsultan Pemasaran Buku Eropah dan Pengarah Dreiha Handels Und Consulting Service E.K pula menyatakan pandangan orang Eropah berkaitan dengan penerbit buku dari Malaysia, khususnya dari segi pemasaran buku ilmiah, iaitu menitikberatkan kualiti buku.

Faktor reka bentuk yang tidak mengikut piawaian standard juga menjadi punca buku Malaysia kurang mendapat sambutan di luar negara. Selain itu, buku Malaysia juga banyak dikarang untuk bacaan orang Malaysia dan bukannya untuk bacaan masyarakat antarabangsa. Oleh itu, amat susah untuk kita pasarkan buku kita ke luar negara.

Tambahnya, buku yang mempunyai nilai komersial adalah antara buku yang mudah dipasarkan seperti kandungan buku yang menarik.

Forum yang disiarkan secara langsung menerusi FB Universiti Putra Malaysia ini turut menampilkan YBhg. Prof. Ir. Ts. Dr. Mohamed Thariq Hameed Sultan, iaitu Pengarah Pusat Penerbit Universiti Putra Malaysia sebagai moderator.


Raja Muda Perlis Berharap agar Pelabur Membangunkan Perlis

Chuping – Raja Muda Perlis, Duli Teramat Mulia (DYTM) Tuanku Syed Faizuddin Putra Jamalullail  berkenan berangkat menyempurnakan perasmian “Majlis Apresiasi Penaja Sisipan Khas di dalam Akhbar Tempatan Sempena Sambutan Ulang Tahun Keputeraan Ke-79 DYMM Tuanku Raja Perlis“ yang diadakan di Shah Stable, Felda Chuping.

Dalam majlis tersebut baginda bertitah bahawa usaha yang diperlukan di negeri Perlis pada ketika ini ialah idea daripada pihak pelabur yang boleh menghasilkan produk hiliran bagi sumber sedia ada supaya dapat menjadi satu nilai tambah kepada hasil bumi serta pendapatan rakyat. Usaha untuk membangunkan bidang industri perhotelan bertaraf lima bintang dan operator pusat-pusat pelancongan bagi menampung jumlah permintaan yang tinggi dalam sektor pelancongan Perlis buat masa ini juga diperlukan. Selain itu, sokongan daripada pihak pelabur yang berhasrat untuk melabur bagi perniagaan pemula (start-up) yang diusahakan oleh anak-anak muda tempatan amat diharapkan.

Keberangkatan tiba baginda ke majlis anjuran secara bersama oleh Pejabat Setiausaha Kerajaan Negeri Perlis dan Majlis Agama Islam dan Adat Istiadat Melayu Perlis (MAIPs)  disambut oleh Setiausaha Kerajaan Negeri, Datuk Seri Haji Hasnol Zam Zam Haji Ahmad dan Ketua Pegawai Eksekutif MAIPs, Haji Mohd Nazim Haji Mohd Noor.

Dengan doa dan sokongan sekalian para penaja dan rakyat jelata, semoga Allah lanjutkan usia DYMM Tuanku Raja Perlis dan DYMM Tuanku Raja Perempuan Perlis agar dapat terus melaksanakan pemerintahan yang adil lagi bijaksana demi kesejahteraan rakyat dan negeri yang dicintai ini. Tambah baginda, negeri ini semakin membangun dengan pesat. Tanpa sokongan semua pihak, usaha untuk membangunkan Perlis tidak dapat dicapai dengan mudah. Sehubungan itu, diharapkan semua pihak turut merangka program dan pembangunan yang dapat dibawa ke negeri ini agar kemajuan yang di nikmati di luar negeri turut dapat di rasai oleh rakyat negeri ini.


Keluarga Malaysia Teguh Bersama Bangunkan Negara

Untuk mendapatkan maklumat terkini, ikuti kami melalui Telegram

 Aku
Bukanlah seorang perwira
Gagah menjunjung senjata
Namun hati rela berjuang
Walau dengan cara sendiri
Demi cinta ini

Ku ingin kotakan seribu janji
Sepanjang kedewasaan ini
Ku ingin sampaikan pesanan
Aku lah penyambung warisan

(Petikan lirik lagu Warisan. Nyanyian Dato’ Sudirman bin Haji Arshad)

31 Ogos 1957 merupakan tarikh keramat yang semestinya  tersemat kemas dalam jiwa setiap rakyat Malaysia. Sesungguhnya tarikh ini merupakan tarikh bersejarah apabila negara mencapai kemerdekaan dan bebas daripada cengkaman penjajah. Tahun 2022 ini genaplah 65 tahun bumi bertuah ini merdeka dan disambut penuh meriah bertemakan “Keluarga Malaysia Teguh Bersama”.

Pemilihan tema pada tahun ini menekankan konsep keharmonian dalam masyarakat majmuk di Malaysia yang dicetuskan oleh Yang Amat Berhormat Perdana Menteri Malaysia, Dato’ Sri Ismail Sabri Yaakob. Antara mesej yang ingin disampaikan melalui tema ini ialah perlunya sikap bersatu padu dalam kalangan masyarakat dalam mewujudkan keharmonian sebagai pemangkin kemakmuran dan kestabilan sesebuah negara. Rakyat yang tidak bersatu padu boleh mendatangkan risiko kepada tanah air seperti perpecahan dalam masyarakat, kegawatan sosioekonomi, politik dan ketidaktenteraman.

Meneliti  lirik dalam lagu Warisan, liriknya menggambarkan secara jelas bahawa segenap lapisan rakyat mempunyai tanggungjawab yang sama, iaitu sebagai penyambung warisan dalam mengekalkan ekosistem keharmonian dan kesejahteraan negara kita agar sentiasa terpelihara. Jika diimbau cara kita bergelut mengharungi situasi pandemik COVID-19 selama lebih dua tahun ini, ternyata ujian getir tersebut sudah cukup menguji keteguhan dan kebersamaan kita dalam mendepani segala rintangan dan cabaran terutamanya ketika sektor ekonomi negara amat terkesan pada ketika itu.

Umum mengetahui bahawa dalam keadaan COVID-19  ketika itu, kerajaan perlu menampung lebih banyak perbelanjaan untuk membantu rakyat yang terkesan melalui pelaksanaan pelbagai program seperti Bantuan Prihatin Nasional (BPN), Geran Khas Prihatin (GKP), dan pakej Bantuan Perlindungan Ekonomi dan Rakyat Malaysia (PERMAI) semata-mata untuk memastikan nasib rakyat terbela dan aktiviti ekonomi negara terus berkembang.

Selain  itu, Bantuan Prihatin Rakyat (BPR) turut disalurkan kepada golongan B40 dan T20. Bantuan ini bertujuan membina semula motivasi rakyat yang rendah semasa tempoh Perintah Kawalan Pergerakan (PKP) dilaksanakan. Kerajaan dalam Pembentangan Belanjawan 2022 juga memperuntukkan sebanyak RM8.2 bilion untuk manfaat sebanyak 9.6 juta orang di bawah Bantuan Keluarga Malaysia (BKM) selain pelancaran beberapa inisiatif untuk memacu pertumbuhan ekonomi negara seperti Inisiatif Jamin Kerja Keluarga Malaysia dan Inisiatif Semarak Niaga Keluarga Malaysia yang mampu memberikan peluang pekerjaan kepada rakyat untuk bangkit selepas lebih dua tahun berperang dengan wabak COVID-19.

Mungkin tidak banyak orag yang cuba  menilai dan memahami tatacara kerajaan memperoleh sumber dana atau pendapatan dalam merencana serta melaksanakan pelan rangsangan ekonomi ini. Hakikatnya, perlu diingat bahawa hasil utama negara diperoleh daripada hasil cukai yang terbahagi kepada dua komponen, iaitu cukai langsung dan cukai tidak langsung yang cukai langsung menyumbang hampir 40% kepada belanjawan negara bagi tahun 2022. Komponen hasil cukai ini terbukti mempunyai peranan yang amat penting untuk memastikan segala projek dan pakej pembangunan yang direncanakan mampu dilaksanakan oleh kerajaan.

Bersempena dengan sambutan hari kebangsaan ini, rakyat Malaysia sering disajikan dengan tontonan filem mengenai jasa para pahlawan terdahulu yang bergadai nyawa demi keselamatan dan kedaulatan negara sebagai satu elemen penghayatan kemerdekaan. Malah, baru-baru ini juga tayangan filem Mat Kilau arahan Syamsul Yusoff berjaya menjentik semangat patriotisme dalam kalangan para penonton selain mencatatkan keuntungan luar biasa dan di luar dugaan. Namun hakikatnya, perubahan peredaran zaman menuntut kita untuk mempertahankan kedaulatan negara dengan cara tersendiri. Kalau dahulu kita dituntut supaya menyertai pasukan Rejimen Askar Tanah Melayu (RAMD) bagi menjaga keselamatan negara, tetapi kini setiap individu rakyat Malaysia mampu menjaga kedaulatan negara melalui medium percukaian.

Manfaat cukai kepada kesejahteraan negara tidak boleh dinafikan lagi kerana hasil negara yang mampan mampu menjadi benteng kepada pertahanan negara. Walaupun negara masih berperang dengan wabak COVID-19 sejak tahun 2020, tetapi rekod kutipan cukai langsung negara mencatatkan kutipan yang memberansangkan pada tahun 2021 dengan kutipan sebanyak RM 144 bilion. Data ini menunjukkan tanda positif kepada kadar tahap pematuhan cukai dalam kalangan rakyat Malaysia. Maka, kita sebagai rakyat Malaysia harus berbangga dan bersyukur dengan nikmat keamanan yang telah kita kecapi hasil sumbangan cukai selama ini.

Menurut laporan pembentangan Bajet 2022 oleh YB Senator Datuk Seri Utama Tengku Zafrul Tengku Abdul Aziz menyatakan bahawa Kementerian Pertahanan dan Kementerian Dalam Negeri (KDN) masing-masing  diperuntukkan dana sebanyak RM16 bilion dan RM17 bilion bagi tujuan memperkasakan benteng pertahanan negara, termasuklah RM1.6 bilion bagi mempertingkat kesiagaan aset utama Angkatan Tentera Malaysia dan RM14 juta untuk menggantikan peralatan utama pasukan khas laut (PASKAL) dan pasukan khas udara (PASKAU) bagi menjamin keselamatan negara.

Nilai ini tidak mampu disediakan andainya rakyat Malaysia culas dalam menjalankan tanggungjawab mereka membayar cukai kepada negara. Hasil negara merupakan benteng keamanan negara yang perlu dipertahankan. Mungkin pada hari ini kita mampu tersenyum menyaksikan anak kita bermain dengan penuh gembira, namun esok lusa belum tentu kita dapat mewariskan tanah air tercinta ini kepada anak cucu kita seandainya tanggungjawab kita melalui sumbangan cukai gagal kita laksanakan.

Malaysia merupakan sebuah negara yang makmur dan aman dengan rakyatnya yang berbilang kaum. Rakyat Malaysia mengamalkan sikap toleransi antara satu sama lain. Sebagai penduduk negara yang bertuah ini, marilah kita bersyukur kerana telah dikurniakan nikmat kemerdekaan, keamanan, kesejahteraan dan kedamaian supaya nikmat itu berkekalan. Bersyukurlah, kerana hingga hari ini kita diberi nikmat tidur yang tenang, melakukan aktiviti sosial serta bergerak dengan bebas, keluar bekerja pada sebelah pagi dan pada petangnya balik ke rumah bertemu insan tersayang. Keselamatan dan kedaulatan negara ini dijaga dengan sepenuh hati, jiwa dan raga oleh pihak berkuasa yang semestinya tanpa mereka, lena kita tidak mungkin setenang ini, makan kita tidak mungkin senikmat ini.

Hakikat yang perlu kita terima ialah cukai merupakan bayaran yang dibuat oleh rakyat untuk kebajikan diri, terutamanya apabila menyentuh aspek keselamatan dan keamanan negara. Secara ringkasnya, konsep cukai ialah satu bentuk kerjasama antara rakyat dengan kerajaan untuk kepentingan bersama-sama apabila cukai yang diterima daripada rakyat kemudiannya akan digunakan kembali untuk manfaat rakyat. Oleh hal yang demikian, tanggungjawab membayar cukai merupakan satu cara untuk kita mensyukuri  nikmat kemerdekaan agar  kekal selama-lamanya hingga ke anak cucu. Setiap sen wang cukai yang dibayar diterjemahkan dalam bentuk kehidupan yang harmoni dan tenteram yang mana semuanya mampu disediakan oleh pihak kerajaan selagi mana hasil pendapatan negara  stabil dan mencukupi.

Mensyukuri nikmat keamanan negara haruslah dibuktikan dengan tanggungjawab setiap individu untuk mendidik masyarakat sekeliling akan pentingnya kesedaran pendidikan cukai sejak dari awal lagi. Oleh hal yang demikian, HASiL sebagai sebuah agensi pentadbir cukai negara bertanggungjawab memastikan rakyat Malaysia celik cukai melalui pendidikan dan kesedaran cukai dengan memfokuskan usaha berdasarkan  tiga (3) pendekatan utama, iaitu  (A) Awareness, (E) Education  (S) Services atau ringkasnya AES.

HASiL akan terus mengamalkan tiga perkara ini dalam usaha menunjukkan peranan HASiL sebenarnya adalah sebagai pemudahcara pematuhan atau facilitator of compliance. Secara tidak langsung, melalui pendekatan ini, iharapkan tahap pematuhan pembayar cukai akan terus meningkat kerana HASiL memberikan didikan yang sempurna sejak dari awal. Nikmat keamanan ini mampu dipertahankan sekiranya seluruh rakyat Malaysia menjalankan tanggungjawab percukaian mereka secara sukarela. Hal ini demikian kerana hanya dengan cara ini sahaja negara boleh menjamin kutipan cukai yang lebih mampan.

Usaha  mempertahankan nikmat kemerdekaan dan keamanan ini perlulah dibuat secara berterusan. Janganlah kita menjadi generasi yang lupa akan perjalanan serta perjuangan terdahulu dengan berasa selesa dan mengambil mudah dengan apa-apa yang kita ada sekarang. Hayatilah erti sebuah kemerdekaan dan pertahankanlah negara kita dengan melaksanakan tanggungajwab sebagai pembayar cukai kepada negara. Bukan semua orang yang mampu mengangkat senjata dan berjuang di barisan hadapan. Namun, dengan sumbangan cukai yang kita salurkan pada hari ini sebenarnya mampu mempersiapkan pasukan keselamatan negara dengan kelengkapan terkini demi menjaga kedaulatan negara. Pepatah Melayu  mengungkapkan “Bersatu Kita Teguh, Bercerai Kita Roboh” yang memberikan seribu makna untuk kita bersama-sama membangunkan negara yang kita cintai ini melalui platform serta medium percukaian.

Marilah sama-sama kita merapatkan saf dan berazam agar semangat Hari Kebangsaan ke-65 dengan tema “Keluarga Malaysia Teguh Bersama” dapat kembali menyemarakkan semangat patriotisme dalam diri kita dan menyemai budaya integriti untuk Malaysia yang lebih sejahtera demi masa hadapan generasi pewaris kita.

Disediakan oleh:
Bahagian Komunikasi
Pejabat Ketua Pegawai Eksekutif
Lembaga Hasil Dalam Negeri Malaysia (HASiL)


MATRADE Digital Learning Tingkatkan Ilmu Mengeksport

Untuk mendapatkan maklumat terkini, ikuti kami melalui Telegram

Kuala Lumpur –  Satu platform pembelajaran secara maya iaitu MATRADE Digital Learning (MDL) telah dilancarkan pada 8 September 2022 oleh YAB Perdana Menteri Dato’ Sri Ismail Sabri bin Yaakob bersempena dengan perasmian Pameran Halal Antarabangsa Malaysia (MIHAS 2022) di MITEC, Kuala Lumpur.

Platform MDL merupakan usaha Kementerian Perdagangan Antarabangsa dan Industri (MITI) dan Perbadanan Pembangunan Perdagangan Luar Malaysia (MATRADE) bagi meningkatkan ilmu pengetahuan dan kemahiran mengeksport secara holistik dan pantas kepada syarikat Malaysia, termasuklah Perusahaan Mikro Kecil dan Sederhana (PMKS) dalam industri halal.

Terdapat 13 modul praktikal yang ditawarkan bermula daripada panduan asas mengeksport, cara untuk memenuhi kehendak pasaran dan seterusnya berjaya menerokai pasaran luar negara yang disasarkan. Sebuah anak syarikat milik Universiti Utara Malaysia dilantik untuk membangunkan modul MDL dan MATRADE juga berkolaborasi dengan Google dalam salah satu modulnya yang mengandungi panduan penggunaan produk Google.

Modul bersama-sama Google ini bertujuan  membantu syarikat dalam perniagaan dan mengenalpasti peluang perniagaan dalam pasaran eksport serta petua untuk menarik pelanggan dalam talian. Selain itu, terdapat juga modul kesedaran berkenaan kaedah Behavioral Insights (BI) yang diterapkan dalam polisi kerajaan bagi proses merangka program berkaitan syarikat Malaysia.

Peserta platform MDL juga berpeluang untuk menonton video perkongsian pengalaman syarikat dalam menerokai pasaran global.  Platform MDL boleh diakses melalui https://mdl.matrade.gov.my.

“Pendigitalan merupakan agenda utama MATRADE dalam memastikan kesinambungan perniagaan eksport oleh Perusahaan Mikro, Kecil dan Sederhana (PMKS) dan meminimakan impak gangguan rantaian bekalan global. MATRADE Digital Learning dibangunkan atas dasar mempersiapkan PMKS ke pasaran antarabangsa dan seterusnya memperkukuhkan tahap daya saing pada peringkat global”, dalam satu kenyataan oleh YBhg. Datuk Mohd Mustafa Abdul Aziz, Ketua Pegawai Eksekutif MATRADE.

“Di Google, kami komited untuk memainkan peranan dalam meningkatkan kemahiran rakyat Malaysia dan PKS selari dengan usaha kami untuk menuju ke arah ekonomi digital yang inklusif. Melalui perkongsian dengan MATRADE ini, adalah menjadi harapan kami bersama bahawa platform latihan ini akan melengkapkan PKS di Malaysia dengan kemahiran untuk menjadi perniagaan sedia-eksport dan meraih peluang perdagangan digital yang semakin meningkat”, kata Marc Woo, Pengarah Urusan Google Malaysia.


Inisiatif Malaysia Digital Raih RM42 Bilion


Komuniti Pelabur Mudahkan Akses Dana kepada PKS


60 Kuasa Ekonomi Hadir Kongres Dunia Inovasi dan Teknologi 2022

George Town, Pulau Pinang – Selepas bertahun-tahun dinantikan, Kongres Dunia mengenai Inovasi dan Teknologi atau World Congress on Innovation and Technology (WCIT) 2022, akhirnya dilancarkan.

Majlis Perasmian hari ini dimulakan dengan sidang kemuncak inovasi dan teknologi yang terbesar dan paling berprestij di dunia. Kongres tiga hari ini dimulakan dengan program yang akan dihadiri oleh lebih daripada 4000 orang peserta berdaftar, lebih daripada 200 orang penceramah, pemikir industri, pegawai kerajaan, ketua industri, pelabur, usahawan, ahli akademik, dan media dari lebih daripada 60 buah negara.

Kongres ini menampilkan lebih daripada 500 jenama teknologi, menduduki ruang pameran melebihi 6500 meter persegi. Selalunya dirujuk sebagai “Olimpik Industri Maklumat, Komunikasi dan Teknologi Global“, WCIT Edisi ke-26 WITSA dihoskan di Pulau Pinang.

Kongres ini dirasmikan oleh Yang Amat Berhormat Tun Dato’ Seri Utama Ahmad Fuzi bin Haji Abdul Razak, Gabenor Pulau Pinang; Yang Amat Berhormat Dato’ Sri Ismail Sabri bin Yaakob, Perdana Menteri Malaysia; dan Yang Amat Berhormat Chow Kon Yeow, Ketua Menteri Pulau Pinang.

Pada Majlis Perasmian, Dr. Sean Seah, Pengerusi PIKOM dan Pengerusi Penganjur WCIT 2022, dengan bangganya berkata, “Kongres yang sangat kompleks ini berfungsi sebagai bukti sifat dinamik WCIT, dengan pelbagai pihak berkepentingan global berkumpul untuk menjadikan edisi ini sebagai kejayaan yang memberangsangkan. Malaysia menganjurkan WCIT 2022 adalah tepat pada masanya dan tepat ketika kita menjalani pemulihan ekonomi, mendorong sempadan ke arah pendigitalan yang agresif. Kami berbangga mengalu-alukan dunia untuk merasai dan menikmati layanan Malaysia melalui teknologi, inovasi dan budaya indah kami.”

Ketua Menteri Pulau Pinang Yang Amat Berhormat Chow Kon Yeow berkata, “Acara global ini akan memacu pembangunan dinamik Pulau Pinang. Pulau Silikon, rumah kepada 39 buah syarikat Fortune 1000, 300 Syarikat Multinasional (MNC) dan lebih daripada 1000 buah syarikat pemula teknologi yang berkembang maju.

“Tahun 2022 merupakan tahun perayaan bagi Pulau Pinang apabila kita memasuki ulang tahun ke-50 perindustrian. Dengan slogan ’50 Tahun Kecemerlangan dan Seterusnya’, Kerajaan Negeri Pulau Pinang berusaha meningkatkan ekosistemnya yang berdaya tahan yang mampu merangsang kemajuan industri strategik untuk 50 tahun akan datang, memastikan sumbangan berterusan Pulau Pinang dalam peta teknologi global,” tegas Chow.

WCIT 2022 ialah platform untuk merangsangkan perbualan esok; memacu kerjasama dengan ekonomi peserta lain, menerajui lonjakan kuantum transformasi melalui penggunaan teknologi, inovasi digital, dan pelaburan asing.


TNB Komited Membuat Pelaburan untuk Mempercepatkan Transformasi Digital


Industri Perbankan Semakin Kompetitif dengan Penyertaan Bank Digital


20 Karya Mengungguli Pertandingan Menterjemah Piala Drs Chin Yook Chin

KUALA LUMPUR − Bersempena dengan pengisytiharan Kuala Lumpur sebagai Ibu Kota Buku Dunia 2020 (KLWBC2020) oleh UNESCO, dan ulang tahun penubuhan PERSPEKTIF yang ke-35, Persatuan Penterjemahan dan Penulisan Kreatif Malaysia (PERSPEKTIF) berjaya menganjurkan Pertandingan Menterjemah Piala Drs Chin Yook Chin pada bulan Mac 2021. Daripada 108 penyertaan yang diterima, sebanyak 20 karya terpilih untuk menerima hadiah.

Pemenang dipilih mengikut tiga kategori, iaitu 12 orang pemenang menerima Hadiah Terjemahan Terpilih (RM100 seorang), lima orang pemenang Hadiah Terjemahan Terbaik (RM300 seorang) dan tiga orang pemenang Hadiah Terjemahan Cemerlang (RM1000 seorang).

Aspek bahasa, budaya, pengetahuan am dan kesusasteraan merupakan aspek penting dalam pemarkahan karya peserta. Antara pemarkahan yang diambil kira termasuklah terjemahan makna yang tepat, ketepatan penggunaan kata dalam bahasa Melayu terutamanya dalam konteks kata ganti diri yang betul dan penggunaan peribahasa yang sesuai.  Di samping itu, aspek budaya dan aspek pengetahuan am peserta juga diambil kira. Contohnya, penggunaan nama tempat yang betul (坟＝PENDAM– ialah perkataan lama, kini sudah ditukar kepada SADONG JAYA).  Begitu juga dengan jenama jam CITIZEN, bukannya BINTANG dan lima ribu dolar US, bukannya lima ribu US Ringgit. Demikianlah antara perkara yang diberi kupasan dalam ulasan pemarkahan karya peserta.

Majlis Penyampaian Hadiah Pertandingan Menterjemah Piala Drs Chin Yook Chin yang berlangsung pada hari ini di Biro Pelancongan Kuala Lumpur 11, Jalan Tangsi, Tasik Perdana, Kuala Lumpur dimulai dengan ucapan Presiden PERSPEKTIF, Dato’ Goh Hin San. Dalam majlis itu juga, Ketua Juri, iaitu Prof. Madya Dr. Goh Sang Seong, Timbalan Dekan Pusat Ilmu Kemanusiaan, Universiti Sains Malaysia (USM) turut memberikan ulasan pemarkahan pemenang. Ucapan perasmian pula disempurnakan oleh Ketua Sekretariat KLWBC2020, Tuan Haji Anwar Mohd Zain.


Jati Diri Bangsa Berteraskan Pendigitalan Bahasa Melayu

Untuk mendapatkan maklumat terkini, ikuti kami melalui Telegram

Kuala Lumpur − Perkembangan dunia digital yang dilihat semakin mengambil tempat di hati masyarakat pada zaman ini perlu dijadikan sebagai ruang dan peluang untuk memartabatkan dan mengembangkan bahasa Melayu ke seantero dunia.

Menurut Prof. Datuk Seri Dr. Awang Sariyan, iaitu Pengerusi Lembaga Pengelola Dewan Bahasa dan Pustaka, yang juga selaku moderator program, masyarakat perlu menjadikan zaman digital ini sebagai suatu ruang dan peluang untuk memindahkan bahasa Melayu ke dalam bentuk yang lebih mesra pengguna.

Menurut beliau, cerita daripada hikayat lama perlu dianimasikan ke dalam bentuk digital. Katanya lagi, kaedah pendigitalan bahasa Melayu merupakan satu kaedah untuk menyemai jati diri bahasa Melayu ke dalam diri generasi muda.

Datuk Zainal Abidin Borhan, iaitu Ketua Eksekutif Yayasan Karyawan pula berpendapat bahawa masyarakat seharusnya menggunakan potensi media sosial melalui kaedah penganimasian pantun, komik dan karya sastera, terutamanya sastera kanak-kanak.

Janganlah menjadi seperti sekerat ular sekerat belut − umpama bahasa yang tidak mempunyai roh dan akar umbi. Oleh itu, masyarakat perlu memantapkan dan mengukuhkan jati diri bahasa Melayu melalui kaedah pendigitalan. Jati diri bahasa Melayu perlu dikukuhkan agar “tidak terlantar di tepi jalan”.

Sementara itu, Prof. Madya Ts. Dr. Jessica Ong Hai Liaw, iaitu Pengarah Bahagian Hal Ehwal Korporat UPNM pula berkata, antara cara untuk mengurangkan kehakisan bahasa Melayu adalah dengan membanyakkan ikon seperti pensyarah yang sentiasa menggunakan bahasa Melayu di institusi pengajian tinggi. Selain itu, juruhebah radio dan pempengaruh juga dapat memainkan peranan mereka dalam usaha memartabatkan bahasa Melayu.

Bagi Datuk Wira Hajah Mas Ermieyati Haji Samsudin, iaitu Timbalan Menteri di Jabatan Perdana Menteri pula, memartabatkan bahasa Melayu pada hari ini cukup besar cabarannya berbanding dengan 10 tahun yang lalu. Hal ini disebabkan oleh cabaran media sosial, iaitu pendigitalan dunia tanpa sempadan dapat menyaksikan bahawa penggunaan bahasa  Melayu pada hari ini semakin ringkas terutamanya dalam kalangan anak muda.

Pada masa dahulu, golongan tua sering menasihatkan orang muda agar sentiasa menggunakan bahasa Melayu dengan baik. Namun begitu, kini keadaan agak berbeza apabila ada dalam kalangan orang muda pula yang menunjukkan penggunaan bahasa yang lebih baik berbanding dengan golongan tua. Hal ini menunjukkan bahawa jati diri kita semakin terhakis sedikit demi sedikit. Maka itu, seharusnya kita perlu ada pendekatan yang kreatif dan di luar kotak supaya anak muda berminat untuk menjadikan bahasa Melayu sebagai lambang jati diri mereka.

Demikianlah antara penerangan menarik daripada para panel jemputan yang bersiaran menerusi Studio Siaran Langsung Media Sosial DBP pada pukul 9.00 malam tadi dalam Rancangan Sembang Tamu: “Bahasa Melayu di Persada Dunia“.


Selamat Tinggal Bahan Pencemar Berbahaya, Selamat Datang Udara Lebih Bersih dan Segar

Kuala Lumpur – Sambil menempuh fasa endemik dengan kebimbangan yang wujud akibat peningkatan kes COVID-19, usaha melindungi kualiti udara rumah dan pejabat anda kini menjadi satu kepentingan. Kita tidak harus leka dalam usaha menyediakan persekitaran hidup yang paling selamat untuk ahli keluarga kami.

Menurut Laporan Alam Sekitar [Reports on Environment] (ROE) Agensi Perlindungan Alam Sekitar Amerika [American Environmental Protection Agency] (EPA), udara dalaman adalah antara dua hingga lima kali lebih tercemar daripada udara luar dan merupakan antara 5 risiko alam sekitar kepada kesihatan awam. Antara sebabnya termasuklah aliran udara dalaman tidak beredar sekerap udara luar, lantas bahan pencemar udara seperti habuk, bulu haiwan peliharaan, debunga, hama habuk dan virus, dan bakteria biologi lain terus berkembang biak di ruang dalam.

Antara pencemar udara lain, termasuklah asbestos – digunakan sebagai bahan penebat paip, jubin lantai dan bahan binaan bangunan, karbon monoksida – yang ditemui dalam lampu kerosin dan pemanas gas, racun perosak – yang sering digunakan di rumah untuk menyingkirkan serangga dan haiwan perosak lain, asap sampingan daripada rokok, dan sebatian organik meruap – seperti cat, pengawet kayu, semburan aerosol, penyegar udara dan juga disinfektan.

Untuk memastikan udara dalaman bebas daripada semua bentuk bahan pencemar berbahaya yang tidak boleh dikesan oleh mata kasar, penulen udara ialah penyelesaian terbaik bagi menangani masalah ini. Penulen udara sudah lama terbukti menyegarkan udara hapak dan meningkatkan kualiti udara dalaman dengan ketara. Alat ini juga didapati mengurangkan masalah kesihatan yang berpunca daripada bahan pencemar, seperti jangkitan pernafasan, asma dan juga kerengsaan mata, hidung dan tekak. Kualiti udara kurang baik boleh menyebabkan sakit kepala, kelesuan atau ruam kulit akibat alahan atau bahan pencemar tertentu.

Malah, penulen udara memang sudah biasa digunakan di dalam rumah kerana kepelbagaian manfaatnya. Sejak sebelum pandemik COVID-19, penulen udara telah membantu banyak rakyat Malaysia meningkatkan kualiti udara di dalam rumah masing-masing. Selain menambah baik kesihatan dan kesejahteraan keseluruhan, penulen udara juga menyingkirkan acuan dari udara, memerangkap debunga daripada tumbuh-tumbuhan dalam atau luaran, meneutralkan bau kurang menyenangkan dan meningkatkan kualiti tidur keseluruhan. Alat ini juga didapati berupaya menapis bahan pencemar yang tidak boleh dibersihkan menerusi pencucian harian.

Dalam satu laporan teknologi yang mengkaji pertumbuhan Pasaran Penulen Udara di Malaysia, didapati bahawa pasaran penulen udara Malaysia bernilai lebih daripada USD68 juta pada tahun 2020 dan dijangka berkembang pada kadar 5.41% dalam tempoh dari tahun 2022 hingga 2026*. Kajian ini  membuktikan bahawa pemilikan penulen udara adalah satu keperluan dan pemilihan penulen yang paling sesuai bagi memenuhi keperluan harian anda juga tidak kurang pentingnya.

Salah satu daripada penulen udara utama di pasaran Malaysia yang terbukti mampu membasmikan dan menyingkirkan 99.999% daripada bahan pencemar ialah penulen udara daripada jenama Coway.  Antara produk yang mendapat sanjungan ramai ialah penulen udara Lombok III dan Storm yang sudah sekian lama diyakini dan digunakan untuk membersihkan udara di banyak rumah. Apa yang menjadikan penulen udara ini sungguh unik dan berkesan ialah penapis Double HEPA, penapis piawaian emas yang terbukti membasmi 99.999% daripada virus berbahaya, termasuklah varian Omicron COVID-19 yang sangat berjangkit dan juga Koronavirus Manusia.

Baru-baru ini, Coway juga melancarkan Noble – penulen udara berteknologi pintar serba baharu.  Dengan reka bentuk pemenang anugerah bertaraf dunia, Noble ialah penulen udara yang perlu dimiliki untuk menyegarkan ruang dalam rumah. Selain tampak mewah dan anggun, alat canggih ini boleh meningkatkan kualiti udara dan kesihatan keseluruhan dengan ketara.

Proses ini dilakukan dengan lima jenis penapis berbeza yang dilengkapi dengan pensterilan UVC tambahan dalam sistem penapisan enam langkah unik yang dibina di dalam penulen udara Noble. Reka bentuk unik ini membekalkan aliran udara tetap yang lebih tulen dan bersih.

Bagaimanakah proses ini berfungsi? Langkah pertama ialah prapenapis 4D yang dapat menyingkirkan zarah habuk besar, helaian rambut dan bulu haiwan peliharaan. Kedua ialah Penapis Asap yang menghalang gas-gas berbahaya seperti Nitrogen Dioksida (NO2) manakala langkah ketiga mengurangkan alergen daripada anjing dan kucing dan juga kutu habuk dengan Penapis Alergen. Langkah 4 merangkumi Penapis Penyahbauan yang menghilangkan bau busuk dan gas berbahaya. Seterusnya dalam langkah 5, Penapis Double HEPA 4D bersedia menyahaktifkan sehingga 99.999% virus termasuk varian Omicron COVID-19, Influenza A (H1N1) dan Koronavirus Manusia. Akhir sekali, Pensterilan UVC menyahaktifkan hingga 99.9% bakteria seperti E. Coli.

Penapis udara yang bergaya ini juga menggunakan penapis reka 4D pertama yang membekalkan tahap penulenan 360°, yang direka khas untuk memerangkap, membersihkan dan mengalirkan udara dari setiap arah. Penulen udara Noble juga menggabungkan teknologi pintar terkini dengan melaporkan kualiti udara secara langsung. Petunjuk LED menyala pada bahagian atas penulen memaklumkan pengguna dengan empat warna berbeza untuk menyatakan tahap pencemaran udara dalaman semasa. Petunjuk akan menyala dalam warna biru untuk baik, hijau untuk biasa, kuning untuk kurang baik dan merah untuk teruk.

Penulen udara ini juga dilengkapi dengan sensor habuk, cahaya dan gas dengan empat penetapan mod – smart (pintar), turbo, silent (senyap) dan eco (mesra alam). Seberat 15kg dan berukuran 320mmx 320 x 805mm (lebar x diameter x tinggi), penulen udara anggun ini boleh dimuatkan di mana-mana, walaupun dalam ruang yang kecil, tanpa sebarang masalah.

Hakikatnya, benda yang tidak dapat dilihat dengan mata kasar tidak bererti ia tidak wujud!

Untuk butiran lanjut, kunjungi www.coway.com.my bagi mendapatkan maklumat lebih terperinci tentang rangkaian penulen udara Coway.


Selamat Tinggal Bahan Pencemar Berbahaya,Selamat Datang Udara Lebih Bersih dan Segar

Untuk mendapatkan maklumat terkini, ikuti kami melalui Telegram

Menurut Laporan Alam Sekitar [Reports on Environment] (ROE) Agensi Perlindungan Alam Sekitar Amerika [American Environmental Protection Agency] (EPA), udara dalaman adalah 2-5 kali lebih tercemar daripada udara luar dan merupakan antara 5 risiko alam sekitar kepada kesihatan awam. Antara sebabnya ialah aliran udara dalaman tidak beredar sekerap udara luar, lantas bahan pencemar udara seperti habuk, bulu haiwan peliharaan, debunga, hama habuk dan virus dan bakteria biologi lain terus berkembang biak di ruang dalam.

Antara pencemar udara lain termasuk asbestos – digunakan sebagai bahan penebat bagi paip, jubin lantai dan bahan binaan bangunan, karbon monoksida – yang ditemui dalam lampu kerosin dan pemanas gas, racun perosak – yang sering digunakan di rumah untuk menyingkirkan serangga dan haiwan perosak lain, asap sampingan daripada rokok, dan sebatian organik meruap – seperti cat, pengawet kayu, semburan aerosol, penyegar udara dan juga disinfektan.

Malah, penulen udara memang sudah biasa digunakan di dalam rumah kerana kepelbagaian manfaatnya. Sejak sebelum pandemik COVID-19, penulen udara telah membantu ramai rakyat Malaysia meningkatkan kualiti udara di dalam rumah masing-masing. Selain daripada menambah baik kesihatan dan kesejahteraan keseluruhan, penulen udara juga menyingkirkan acuan dari udara, memerangkap debunga dari tumbuh-tumbuhan dalam atau luaran, meneutralkan bau kurang menyenangkan dan meningkatkan kualiti tidur keseluruhan. Alat ini juga didapati berupaya menapis bahan pencemar yang tidak boleh dibersihkan menerusi pencucian harian.

Dalam satu laporan teknologi yang mengkaji pertumbuhan Pasaran Penulen Udara di Malaysia, didapati bahawa pasaran penulen udara Malaysia bernilai lebih daripada USD68 juta pada 2020 dan dijangka berkembang pada kadar 5.41% dalam tempoh 2022-2026*. Kajian ini  membuktikan bahawa pemilikan penulen udara adalah satu keperluan dan pemilihan penulen yang paling sesuai bagi memenuhi keperluan harian anda juga tidak kurang pentingnya.

Salah satu daripada penulen udara utama di pasaran Malaysia yang terbukti mampu membasmi dan menyingkirkan 99.999% daripada bahan pencemar ialah penulen udara daripada jenama Coway.  Antara produk yang mendapat sanjungan ramai ialah penulen udara Lombok III dan Storm yang sudah sekian lama diyakini dan digunakan untuk membersihkan udara di banyak rumah. Apa yang menjadikan penulen udara ini sungguh unik dan berkesan ialah penapis Double HEPA, penapis piawaian emas yang terbukti membasmi 99.999% daripada virus berbahaya, termasuk varian Omicron COVID-19 yang sangat berjangkit dan juga Koronavirus Manusia.

Baru-baru ini, Coway juga melancarkan Noble – penulen udara berteknologi pintar serba baharu.  Dengan reka bentuk pemenang anugerah bertaraf dunia, Noble ialah penulen udara yang perlu dimiliki untuk menyegarkan ruang dalam rumah. Selain daripada tampak mewah dan anggun, alat canggih ini boleh meningkatkan kualiti udara dan kesihatan keseluruhan dengan ketara.

Proses ini dilakukan dengan lima jenis penapis berbeza yang dilengkapi dengan pensterilan UVC tambahan dalam sistem penapisan 6-langkah unik yang dibina di dalam penulen udara Noble. Reka bentuk unik ini membekalkan aliran udara tetap yang lebih tulen dan bersih.

Bagaimana proses ini berfungsi? Langkah pertama ialah prapenapis 4D yang dapat menyingkirkan zarah habuk besar, helaian rambut dan bulu haiwan peliharaan. Kedua ialah Penapis Asap yang menghalang gas-gas berbahaya seperti Nitrogen Dioksida (NO2) manakala langkah ketiga mengurangkan alergen daripada anjing dan kucing dan juga kutu habuk dengan Penapis Alergen. Langkah 4 merangkumi Penapis Penyahbauan yang menghilangkan bau busuk dan gas berbahaya. Seterusnya dalam langkah 5, Penapis Double HEPA 4D bersedia menyahaktifkan sehingga 99.999% virus termasuk varian Omicron COVID19, Influenza A (H1N1) dan Koronavirus Manusia. Akhir sekali, Pensterilan UVC menyahaktifkan sehingga 99.9% bakteria seperti E. Coli.

Penulen udara ini juga dilengkapi dengan sensor habuk, cahaya dan gas dengan empat penetapan mod – smart (pintar), turbo, silent (senyap) dan eco (mesra alam). Seberat 15kg dan berukuran 320 x 320 x 805mm (lebar x diameter x tinggi), penulen udara anggun ini boleh dimuatkan di mana-mana, walaupun dalam ruang yang kecil, tanpa sebarang masalah.


Kenaikan OPR Bakal Mempengaruhi Trend Pembelian Rumah


Gentari Komited Pacu Tenaga Lebih Bersih


AirAsia Mahu Kembangkan Operasi di Indonesia dan Filipina


TOURLIST Ganti Sistem Pelesenan Industri Pelancongan

Kuala Lumpur – Kementerian Pelancongan, Seni dan Budaya (MOTAC) akan melancarkan Sistem Pelesenan dan Penguatkuasaan Pelancongan atau Tourism Licensing and Enforcement System (TOURLIST) yang bakal menggantikan Sistem Pelesenan Industri Pelancongan (SPIP) bermula 1 November 2022.

Inisiatif projek pembangunan Sistem TOURLIST ini bertepatan dengan landskap industri pelancongan negara yang terus berkembang dan berubah seiring dengan perkembangan teknologi digital seperti data raya, business intelligent dan pelbagai inovasi pintar yang lain.

Dalam merealisasi agenda ini, MOTAC akan menutup Sistem SPIP sedia ada bermula 1 Oktober 2022 untuk memberi laluan kepada fasa deployment sistem TOURLIST yang dijangka Go-Live pada 1 November 2022. Selaras dengan penutupan ini, urusan pelesenan industri pelancongan akan beroperasi seperti berikut:

MOTAC sentiasa menyokong proses pendokumentasian dan pembudayaan kerja secara dalam talian yang dilihat sebagai sebahagian usaha transformasi cara kerja secara manual kepada bentuk digital. Pengadaptasian teknologi ini menyumbang kepada peningkatan kualiti penyampaian, menjamin kelestarian ekosistem serta memperluaskan kebolehcapaian kepada produk serta perkhidmatan pelancongan dan kebudayaan.


Lawatan Delegasi Lang International Corporate Titan Awards ke Parlimen

Kuala Lumpur – Delegasi Lang International Corporate Titan Awards (LICTA) yang diketuai oleh YBhg. Dato’ Lee Chee Weng, Pengerusi Jawatankuasa Pemilihan LICTA telah mengadakan lawatan ke Parlimen pada pagi ini. Lawatan itu disambut oleh Timbalan Yang Dipertua Dewan Rakyat, YB Dato’ Haji Mohd Rashid Hasnon.

Lawatan itu bertujuan untuk bertukar-tukar idea dan pendapat tentang keadaan industri, ekonomi dan pembentangan belanjawan yang bakal diumumkan oleh kerajaan tidak lama lagi. Melalui delegasi tersebut, para usahawan yang hadir memberikan pendapat mereka tentang cabaran yang dihadapi oleh pemain industri susulan pasca COVID-19. Antara cabaran yang dihadapi oleh mereka ialah kekurangan tenaga kerja mahir dan cekap, penggunaan teknologi baharu yang masih belum matang dengan industri, kesukaran untuk mendapatkan bekalan barangan dari luar negara dan lain-lain lagi.

Dalam pertemuan itu, mereka juga telah memberikan beberapa idea yang bernas untuk mengatasi masalah itu dan berharap agar pihak kerajaan dapat mempertimbangkan idea mereka. Antara idea yang diutarakan oleh mereka ialah mereka mahu memperluaskan penggunaan teknologi kecerdasan buatan, membuat program peningkatan kemahiran pekerja dan lain-lain lagi.

YB Dato’ Haji Mohd Rashid Hasnon menyambut baik cadangan tersebut dan bersedia untuk mempertimbangkannya serta membawa  cadangan tersebut kepada pihak yang berwajib. Beliau juga menyatakan bahawa kerajaan mahu menjadikan Malaysia sebagai sebuah negara mesra pelabur dan mahu menarik lebih ramai pelabur untuk melabur di Malaysia.


Kunjungan Hormat Usahawan LICTA ke Dewan Bahasa dan Pustaka

Untuk mendapatkan maklumat terkini, ikuti kami melalui Telegram

Kuala Lumpur – Dewan Bahasa dan Pustaka (DBP) menerima kunjungan hormat delegasi usahawan Lang International Corporate Titan Awards (LICTA) petang tadi.

Delegasi LICTA yang diketuai oleh YBhg. Dato’ Lee Chee Weng, Pengarah Eksekutif Sahabat SMI Consulting Sdn Bhd yang menguruskan LICTA untuk usahawan disambut mesra oleh Pengerusi Lembaga Pengelola DBP, YBhg. Datuk Seri Dr. Haji Awang Sariyan dan Ketua Pengarah DBP, YBhg. Datuk Abang Sallehuddin Abg. Shokeran.

Kunjungan hormat delegasi LICTA ke DBP adalah untuk membincangkan peluang kerjasama bagi pelaksanaan program dan projek penerbitan antara usahawan bukan Bumiputera bersama-sama DBP.

Dalam kunjungan hormat tersebut, delegasi LICTA diperkenalkan dengan satu daripada produk DBP, iaitu JendelaDBP. DBP membangunkan JendelaDBP yang merupakan pelantar penerbitan digital DBP untuk memartabatkan penerbitan berbahasa kebangsaan.

Jendela DBP menghimpunkan penerbitan artikel, cerpen dan puisi dalam majalah Dewan Ekonomi, Dewan Sastera, Dewan Bahasa, Tunas Cipta, Dewan Masyarakat, Dewan Tamadun Islam, dan Dewan Kosmik. Secara keseluruhannya, pendigitalan cara kerja dan penerbitan digital di DBP merupakan teknologi baharu memartabatkan bahasa Melayu, selain mengekalkan penerbitan 11 buah majalah terbitan DBP secara bulanan.

Taklimat berkaitan dengan JendelaDBP, khususnya berkaitan dengan Dewan Ekonomi  disampaikan oleh Ketua Editor Bahagian Majalah, YBrs. Dr. Rosmani Omar.  Dalam kunjungan hormat tersebut, delegasi LICTA turut diundang untuk merebut peluang penulisan dengan DBP melalui majalah bercetak dan JendelaDBP.


Belanjawan 2023 Pemulihan Ekonomi dan Pertumbuhan Mampan


Eksport Malaysia Meningkat 48% kepada RM141 Bilion pada Ogos


Didik dan Tegur Melalui Ungkapan Haiwan dalam Peribahasa Melayu

Kuala Lumpur − Terdapat banyak takrifan tentang peribahasa daripada para cendekiawan dan diungkapkan oleh pakar bahasa dan sastera. Peribahasa merupakan kata-kata ringkas dan mengandungi maksud yang mendalam. Melaluinya, orang yang mendengarnya akan dapat memahami apa-apa yang dimaksudkan tanpa memerlukan penjelasan yang panjang, iaitu cukup sekadar beberapa patah perkataan.

Sehubungan dengan itu, bagi meningkatkan kefahaman masyarakat berkaitan dengan peribahasa Melayu, khususnya penggunaan haiwan dan kaitannya dengan orang Melayu, maka Dewan Bahasa dan Pustaka (DBP) menyiarkan Rancangan Bicara Karyawan: “Haiwan dalam Peribahasa Melayu” yang menampilkan Puan Wan Norasyikin Wan Ismail, iaitu Perancang Bahasa dari Bahagian Penyelidikan Bahasa. Beliau memberikan kupasan yang menarik mengenai hasil penulisannya itu yang bersiaran secara langsung menerusi Studio Siaran Langsung Media Sosial DBP pada pukul 10.00 pagi.

Menurut beliau, orang Melayu menggunakan haiwan untuk menjelaskan sesuatu perkara kerana kehidupan orang Melayu sangat dekat dengan haiwan. Selain diternak sebagai sumber makanan, haiwan ternakan seperti ayam, itik, kerbau dan lembu juga menjadi sumber ekonomi. Hasil pengamatan terhadap haiwan tersebut telah dijadikan perbandingan atau perlambangan masyarakat terdahulu untuk mereka menegur atau mendidik masyarakat. Hasilnya, penggunaan ungkapan haiwan memudahkan kefahaman masyarakat.

Pemerhatian dan kajian secara mendalam tentang habitat haiwan dilakukan sebelum terciptanya sesuatu peribahasa yang akhirnya mengaitkannya dengan perangai dan kelakuan manusia. Sebagai contoh, peribahasa “Bagai melepaskan anjing yang tersepit” merujuk situasi anjing yang berada dalam keadaan terdesak, iaitu apabila dilepaskan daripada kesusahan, maka ia akan lari atau menggigit orang yang membantunya pula. Perbandingan dengan manusia pula adalah apabila seseorang itu sudah senang, ada yang tidak mengenang budi terhadap orang yang membantunya ketika susah dahulu.

Tambahnya lagi, buku Haiwan dalam Peribahasa Melayu yang ditulisnya merupakan himpunan haiwan-haiwan yang terdapat dalam peribahasa Melayu. Terdapat 80 spesies haiwan yang sering digunakan dalam peribahasa Melayu, termasuklah 35 jenis ikan, 37 jenis unggas dan burung, ayam, itik dan sebagainya. Haiwan-haiwan ini bukan sahaja hidup di darat malah di dalam air, di dalam tanah dan juga terbang di udara. Jumlahnya sangat banyak dan adalah rugi jika tidak dijadikan sebuah buku dan diterbitkan sebagai panduan dan rujukan kepada pelajar, guru, dan masyarakat.

Menurut Puan Wan Norasyikin, untuk mengumpul peribahasa yang berkaitan dengan haiwan ini bukanlah mudah. Beliau mengambil masa yang agak lama, iaitu lebih dari dua tahun untuk mengumpul dan membuat kajian berkaitan dengan habitat haiwan-haiwan yang digunakan sebagai ungkapan dalam peribahasa.

Pengumpulan bahan tersebut berdasarkan hasil bacaannya daripada sumber artikel, majalah dan sebagainya. Selain Malaysia, beliau turut memperoleh data tersebut daripada pelbagai koleksi buku peribahasa dari Alam Melayu yang lain seperti Indonesia, Brunei dan Singapura.

Saya juga mencari data berkenaan di pangkalan data ATMA, Universiti Kebangsaan Malaysia dan juga pangkalan data korpus DBP dan Pusat Rujukan Persuratan Melayu (PRPM) serta Kamus Dewan. Saya perlu merujuk leksikal haiwan tersebut sama ada ia wujud atau tidak dan juga menemu bual orang-orang yang pakar tentang peribahasa haiwan ini. Hasilnya, sejumlah data dapat dikumpulkan dan dapat diterbitkan menjadi sebuah buku.

Menurutnya lagi, terdapat banyak peribahasa yang sudah diadakan dalam kamus atau korpus namun jarang-jarang digunakan oleh generasi sekarang. Oleh itu, antara tujuan buku ini diterbitkan juga adalah untuk mengembalikan semula haiwan-haiwan yang jarang-jarang dijumpai sekarang ini. Sebagai contoh, peribahasa “Diam-diam lepu“ menggunakan nama ikan lepu, iaitu sejenis ikan laut. Contoh yang lain ialah “ikan gemi“ dan “ikan belukang“. Katanya lagi, banyak juga orang Melayu yang mencipta peribahasa berdasarkan ikan air tawar dan bukannya ikan tasik atau ikan sungai.


Belanjawan 2023 Dijangka Lebih Besar untuk Memulihkan Ekonomi

Beliau turut menjangkakan senarai geran latihan, projek teknologi dan program berkaitan Matlamat Pembangunan Mampan (SDGs) akan diumumkan. “Syarikat perunding yang berkaitan dengan kerajaan akan diberi peruntukan yang besar untuk melaksanakan skim, bagaimanapun kerajaan harus memantau sejauh mana syarikat itu mewujudkan lebih banyak pekerjaan, kesan pengganda kepada ekonomi dan komuniti perniagaan serta faedah kepada masyarakat.“Â


Bersara dengan Tenang

Untuk mendapatkan maklumat terkini, ikuti kami melalui Telegram

Ramai pekerja yang kurang cakna atau tidak tahu akan kepentingan surat penyelesaian cukai (SPC) sekiranya mereka akan berhenti kerja atau bersara kelak. Sebagai pekerja yang bertanggungjawab, kita seharusnya tahu tindakan yang perlu diambil supaya amaun ganjaran dan manfaat yang akan dinikmati selepas bersara atau berhenti kerja diperoleh dengan segera dan amaun tersebut tidak dipotong untuk menjelaskan apa-apa cukai tertunggak akibat kegagalan melaporkan pendapatan terdahulu sebelum berhenti kerja.  Mungkin ramai tertanya-tanya apa yang perlu dilakukan khususnya berkaitan percukaian sekiranya ingin menamatkan perkhidmatan bersama majikan sekarang.

Rencana ni akan menjawab persoalan yang sering ditanya mengenai perkara ini.

Bagaimana pula dengan tanggungjawab pekerja dalam isu SPC ini?

Perkongsian artikel ini diharapkan dapat menjadi panduan dan dimanfaatkan sewajarnya oleh para majikan dan pekerja di luar sana yang masih ragu-ragu mengenai perkara ini.  Semoga kelestarian hasil cukai akan dimanfaatkan bersama demi membina #KeluargaMalaysia yang lebih makmur dan sejahtera. Sebarang pertanyaan serta maklum balas boleh dimajukan kepada HASiL melalui:

Hasil Care Line (HCL) di talian 03-8911 1000 / 603-8911 1100 (Luar Negara);


Pekebun Getah Perlis Disarankan untuk Meningkatkan Pengeluaran Getah

Kangar – Pengarah RISDA negeri Perlis, Nor Afzami Isa mempersembahkan makluman kepada Raja Muda Perlis,  Duli Yang Teramat Mulia (DYTM) Tuanku Syed Faizuddin Putra Jamalullail sempena keberangkatan baginda ke Program Hari Terbuka Keluarga RISDA Negeri Perlis 2022.

Beliau menyatakan bahawa pejabat Pihak Berkuasa Kemajuan Pekebun Kecil Perusahaan Getah (RISDA) negeri Perlis berharap agar para pekebun kecil getah di negeri Perlis terus kekal dalam memastikan kebun getah tanam semula  mengikut amalan pertanian baik (GAP) dan diurus dengan baik sehingga boleh mengeluarkan hasil menjelang tempoh empat tahun setengah ke lima tahun. Selain itu juga, pekebun harus memastikan kebun getah matang ditoreh bagi membantu meningkatkan pengeluaran getah negara.

Inisiatif dan kaedah sistem penyampaian berkesan kepada masyarakat luar bandar khususnya pekebun kecil getah di negeri Perlis itu dianjurkan bertujuan untuk memastikan para pekebun kecil menerima maklumat yang cepat dan tepat berkaitan peranan dan fungsi RISDA dan Kumpulan RISDA Holdings (KRH). Duli Yang Teramat Mulia (DYTM) Tuanku Syed Faizuddin Putra Jamalullail juga telah turut berkenan untuk merasmikan “Hevea Lounge“ jabatan berkenaan dalam majlis yang dihadiri seramai 300 orang pekebun kecil dan Usahawan Bimbingan RISDA negeri Perlis pada kali ini.

Nor Afzami Isa turut menyatakan bahawa objektif RISDA dalam Model Perancangan Strategik RISDA (MPSR) tahun 2021-2025 ialah memastikan para pekebun kecil memperoleh purata pendapatan kolektif RM4500 sebulan sekeluarga menjelang tahun 2025. Tambah beliau lagi, kini terdapat seramai 435 orang Usahawan Bimbingan RISDA negeri Perlis yang bergiat aktif dalam menjalankan aktiviti perniagaan dalam bidang masing-masing iaitu dalam sektor makanan, perkhidmatan, pembuatan dan pertanian.


Inflasi Ogos 2022 Mencecah 4.7%


Rizab Antarabangsa BNM Sebanyak USD106.3 Bilion pada September 2022


Penebusan Penuh Sukuk Prihatin, Sukuk Digital Pertama Malaysia yang Meraih Pelbagai Anugerah

Putrajaya – YB Senator Tengku Datuk Seri Utama Zafrul Aziz Menteri Kewangan Malaysia mengumumkan bahawa  tempoh matang dua tahun Sukuk Prihatin yang dilancarkan pada 22 September 2020. Sukuk Prihatin ditubuhkan selepas menerima permintaan dari pelbagai pihak untuk turut bersama-sama membantu dalam usaha pemulihan negara ketika Malaysia dilanda pandemik COVID-19. Sukuk tersebut  ditebus sepenuhnya pada 22 September 2022.

Terbitan Sukuk Prihatin telah ditambah sebanyak RM166 417 500.00 ekoran sambutan yang amat menggalakkan dan telah dilanggan oleh 2436 pembeli individu dan korporat dengan jumlah keseluruhan terbitan sebanyak RM666 417 500.00 Jumlah terbitan telah disalurkan bagi membiayai sebahagian perbelanjaan di bawah Kumpulan Wang COVID-19, termasuklah pinjaman mikro kredit di bawah Bank Simpanan Nasional dan TEKUN Nasional, bantuan khas untuk pelajar institusi pendidikan tinggi, kempen e-Dagang bagi PKS dan perusahaan mikro serta pelbagai perbelanjaan berkaitan kesihatan awam dalam usaha membendung pandemik COVID-19.

Sukuk Prihatin telah diktiraf kerana ciri inovatifnya yang menggabungkan unsur digital, pelaburan runcit dan tujuan amal. Sukuk Prihatin juga memenangi pelbagai anugerah termasuk Urus Niaga Terbaik Keseluruhan Tahun 2020, Urus Niaga Paling Inovatif Tahun 2020 dan Urus Niaga Terbaik Malaysia Tahun 2020 oleh Islamic Finance News. Selain itu, ia telah diiktiraf sebagai Sukuk Digital Terbaik oleh Alpha Southeast Asia di Anugerah Tawaran & Solusi Terbaik Tahunan 2020 ke-14. Maybank merupakan bank pengedar utama Sukuk Prihatin yang boleh diakses melalui platform perbankan digital 27 bank di Malaysia. Pelabur runcit telah melanggan dengan jumlah serendah RM500.00 untuk menyokong usaha pemulihan negara.

Kerajaan ingin merakamkan penghargaan kepada mereka yang telah melanggan sukuk tersebut, khususnya kepada 95 pemegang Sukuk Prihatin yang memilih untuk menyumbangkan amaun prinsipal kepada Kerajaan. Bagi memartabatkan semangat Keluarga Malaysia, Kerajaan akan menyalurkan keseluruhan sumbangan berjumlah

RM2 599 400.00 kepada Akaun Amanah Bencana, yang akan menyokong antara lain, pembaikan infrastruktur dan kemudahan awam yang rosak serta bantuan kewangan untuk mangsa bencana alam.

Penghargaan Kerajaan bukan sahaja ditujukan kepada semua pemegang sukuk, tetapi juga kesemua ahli-ahli Keluarga Malaysia yang telah sama-sama menyokong negara menangani isu kesihatan awam dan ekonomi semasa kemuncak pandemik.


Sukuk Prihatin Boleh Ditebus


Agensi Pemudah Cara Sokong Pemulihan Perusahaan Mikro, Kecil dan Sederhana


Coway dan Pemuliharaan Terumbu Karang Pulau Tioman

Kuala Lumpur  – Coway  menunjukkan semangat “Cowayian” (Warga Coway) sebenar apabila syarikat Best Life Solution tersebut berganding bahu bersama-sama Reef Check Malaysia untuk menjayakan program pemuliharaan terumbu karang di Pulau Tioman baru-baru ini.

Program yang turut disertai oleh para pelanggan setia dan kakitangan Coway, acara Coway EcoCamp 2022 menyaksikan rombongan peserta mengunjungi salah satu tapak pemuliharaan karang Reef Check Malaysia.

Tapak pemuliharaan terumbu karang Coway yang terletak di Kampung Tekek,
berhampiran Pusat Taman Marin dan bersebelahan Jeti Marine Park, Pulau Tioman.
Program kesedaran ini, termasuklah kunjungan ke lokasi untuk melihat tahap tumbesaran 400 anak karang yang telah ditanam oleh Coway pada awal tahun ini. Pasukan ini juga berkesempatan untuk mengamati pemandangan indah tapak karang Coway yang kini dipenuhi dengan karang yang sihat dan hidupan laut. Selain  pemuliharaan karang, pasukan EcoCamp Coway juga menjalankan pembersihan pantai di Kampung Tekek, Pulau Tioman.

Kakitangan dan pelanggan setia Coway membersihkan pantai bersama-sama semasa menyertai Coway EcoCamp 2022 yang diadakan baru-baru ini. Program tersebut merupakan EcoCamp pertama anjuran Coway, yang dilaksanakan di bawah inisiatif tanggungjawab sosial korporat  dengan matlamat untuk menyebarkan kesedaran tentang pemuliharaan alam sekitar.

Program Pemuliharaan Terumbu Karang ini merupakan satu daripada komitmen Coway untuk menjadikan dunia tempat yang lebih indah untuk dihuni, bukan sahaja menggalakkan kehidupan sihat tetapi juga menerusi pemuliharaan alam sekitar dan ekosistem.

Hal ini sejajar dengan wawasan syarikat untuk mewujudkan persekitaran kehidupan lebih sihat untuk seluruh masyarakat. Pemuliharaan terumbu karang amat penting kerana terumbu memainkan peranan penting dalam ekosistem marin. Selain bertindak sebagai tempat tinggal, terumbu merupakan sumber makanan bagi pelbagai hidupan laut. Pada masa yang sama, terumbu karang melindungi kawasan pantai daripada ribut dan hakisan, menyokong ekologi pulau dan membuka peluang pekerjaan bagi para penduduk tempatan pulau ini.

Coway yakin bahawa inisiatif memulihara alam sekitar dan mencetus perubahan
pada hari ini akan membina hari esok yang lebih indah. “Menerusi EcoCamp ini, Coway berharap untuk meningkatkan kesedaran tentang kepentingan perlindungan alam sekitar sambil berusaha mendorong lebih ramai orang dan organisasi korporat lain untuk memainkan peranan mereka dalam pemuliharaan alam sekitar. Coway yakin bahawa tindakan untuk memulihara alam sekitar dan mencetus perubahan pada hari ini akan membina hari esok yang lebih indah,” kata Ryan Jung, Ketua Bahagian Pemasaran Coway Malaysia.

Selain pemuliharaan terumbu karang, Coway juga melindungi alam sekitar menerusi program CSR lain seperti program Guardians Against Garbage. Untuk program tersebut, Coway bekerjasama dengan EcoKnights untuk menjalankan pelbagai aktiviti alam sekitar seperti pembersihan sungai, larian kutip (plogging) sampah sambil berjoging dan projek kitar semula.


UUM Bantu Kilang Peroleh GMP

Untuk mendapatkan maklumat terkini, ikuti kami melalui Telegram

Sintok – Universiti Utara Malaysia (UUM) berjaya melahirkan dua pengilang yang memperoleh pensijilan Good Manufacturing Practice (GMP) bertaraf antarabangsa untuk mencapai taraf operasi pengilangan yang berdaya saing padaperingkat tertinggi.

Pengilang tersebut ialah Madina Food Industries dan Sabr Ad Dhuha Enterprise yang beroperasi di Perlis. Ketua Perunding Projek Pensijilan GMP dari UUM, Profesor Madya Dr. Risyawati Mohamed Ismail berkata, “Pengilang industri kecil dan sederhana (IKS) merupakan tulang belakang ekonomi yang penting untuk negara, terutamanya selepas negara dilanda pandemik COVID-19.“

Jelas beliau lagi, “Kemampuan IKS berdaya saing sehingga ke peringkat global akan memastikan kesinambungan bekalan produk berkualiti tinggi di pasaran tempatan dan antarabangsa.“

“Sejajar dengan itu, pihak IKS sentiasa mencari jalan untuk meningkatkan operasi pengilangan bagi memastikan mereka bukan sahaja mampu bersaing di pasaran tempatan, malah mampu menembusi pasaran antarabangsa yang menjanjikan pulangan lumayan kepada para pengilang yang terlibat,“ uhar beliau.

Beliau menambah, “Kolaborasi strategik antara UUM dengan IKS tempatan ini diberi pelbagai latihan praktikal serta bimbingan pada peringkat proses pensijilan. Kita bukan sahaja membantu dari segi pengetahuan tentang GMP dan keselamatan makanan, tetapi juga memberikan khidmat secara hand-holding bagi memastikan pengilang IKS mempunyai keupayaan untuk mengekalkan operasi mereka.“

“Usaha ini merupakan keperluan untuk memastikan pengilang IKS mampu mengekalkan status pengilang GMP secara konsisten dan berterusan,” ujarnya yang berpengalaman lebih daripada 15 tahun dalam bidang pengilangan, terutamanya pengilangan makanan.

Dengan adanya pensijilan ini katanya, pengilang IKS mempunyai keupayaan untuk bersaing dengan lebih meluas dan mereka juga perlu dilengkapkan dengan pengetahuan berkenaan operasi pengilangan bertaraf tinggi bagi menghasilkan produk yang selamat, dan berdaya saing melangkah lebih jauh.

Beliau yang juga pakar teknikal menegaskan tentang peri pentingnya para pengilang tempatan berusaha untuk memastikan aras keselamatan makanan tinggi sentiasa dipenuhi dan dicapai bagi meyakinkan pelanggan tentang kualiti produk mereka.

“Pengilang IKS sering menghadapi kekangan kewangan apabila cuba menaiktaraf fasiliti dan operasi kilang, mujurlah mereka mendapat bantuan kewangan daripada pihak MARA Negeri Perlis bagi mencapai pensijilan GMP,” tambah beliau.

Beliau turut berharap agar pengilang IKS lain akan mencuba untuk menjadi pengilang bertaraf GMP pada masa hadapan.

GMP merupakan sebuah skim pensijilan pengilang yang mendokong amalan pengilang baik yang menekankan faktor jaminan keselamatan makanan sebagai teras utama dalam pengoperasian sesebuah kilang makanan di Malaysia. Skim pensijilan GMP di Malaysia dipantau di bawah Kementerian Kesihatan Malaysia (KKM) dan diiktiraf oleh pelbagai negara luar sebagai jaminan makanan selamat ke atas produk yang dihasilkan oleh kilang yang bertaraf GMP.

Sijil GMP  mendoronh kemudahpasaran produk dan kebaikan bersaing yang kuat untuk pengilang IKS terutamanya, dalam memasarkan produk.

Sabr Ad Dhuha Enterprise merupakan pengilang jus minuman Al Khamsah dengan status perniagaan tunggal yang diasaskan oleh anak kelahiran Perlis, Mahadzir Zakaria (gambar).

Mahadzir  berkata, “Hanya bermodalkan RM200.00, saya mula membuat ramuan jus minuman daripada lima jenis bahan herba yang dihasilkan untuk pengkomersilan pada bulan Julai 2015.“

“Bermula dengan menghasilkan produk dari rumah, syarikat ini terus melangkah jauh menghasilkan lebih banyak produk dan beroperasi di premis yang lebih sesuai dan berjaya mendapatkan sijil Halal dan MeSTI,” katanya.

“Pada tahun 2016, syarikat ini mengorak langkah lebih jauh dan meluaskan pasaran ke luar Perlis hingga berjaya memiliki premis pengilangan yang lebih lengkap dan  bersedia untuk mendapatkan sijil GMP untuk meluaskan kebolehpasaran produk.“

Manakala, Madina Food Industries diterajui oleh suami isteri, Muhammad Rizal Osman dan Norafdzaniza Othman,yang merupakan mantan jurutera dan pensyarah yang memulakan perniagaan pembuatan serbuk minuman di Beseri, Perlis sejak tahun 2012.

Muhammad Rizal berkata, “Hasil  dedikasi, ketekunan dan azam yang kuat, berjaya mendirikan dua buah kilang pembuatan serbuk minuman.“

“Alhamdulillah, produk ini mendapat sambutan hangat di pasaran tempatan. Dan, produk terus berkembang luas hingga menyedarkan kami tentang kepentingan GMP bagi meluaskan pasaran sedia ada dan bersaing pada tahap antarabangsa,” katanya.

Hasil kesedaran tersebut, syarikat ini mendapatkan bimbingan daripada perunding UUM bagi membantu menaiktaraf operasi pengilangan mereka dan memperoleh sijil GMP. Setakat ini,Madina  menghasilkan lebih daripada 25 jenis produk minuman di fasiliti bertaraf GMP mereka dan  berjaya menembusi pasaran luar negara.


Perihal Sendi Nama

Untuk mendapatkan maklumat terkini, ikuti kami melalui Telegram

Sendi nama ialah kata yang digunakan untuk menghubungkan kata nama atau frasa nama dengan kata atau frasa lain dalam ayat. Sila lihat contoh yang berikut;

Dalam ayat 1, sendi nama untuk terletak di hadapan kata nama Ali untuk menghasilkan frasa sendi nama untuk Ali yang menjadi penerang kepada inti hadiah dalam frasa nama hadiah untuk Ali yang menjadi subjek ayat. Dengan itu, ayat 1 mempunyai struktur ayat Frasa Nama (FN) + Frasa Kerja (FK).

Dalam ayat 2 pula, sendi nama untuk terletak di hadapan kata nama Ali untuk menghasilkan frasa sendi nama untuk Ali yang menjadi predikat ayat. Dengan itu, ayat 2 mempunyai pola ayat Frasa Nama (FN) + Frasa Sendi Nama (FS).

Selain sendi nama untuk, terdapat juga sendi nama yang lain dalam bahasa Melayu.  Sila lihat contoh yang berikut:

Dalam kelompok ayat 3 hingga 17 di atas, terdapat pelbagai sendi nama yang terapit di antara dua frasa nama. Sebagai contoh, dalam ayat 3, sendi nama antara terapit di antara kata nama perundingan dengan frasa nama pihak yang berkepentingan.  Walau bagaimanapun, kata sendi nama juga boleh didahului oleh golongan kata yang lain.

Kata sendi nama akan dan dengan boleh diletakkan di antara kata adjektif perasaan (emotif)  dengan frasa nama sebagai pengantar objek. Sila lihat contoh yang berikut:

Dalam ayat 18, kehadiran sendi nama akan membolehkan kata adjektif emotif sayang dihubungkan dengan kata nama adiknya. Dalam ayat 19, sendi nama dengan menghubungkan kata adjektif emotif rindu dengan kata nama keluarganya. Tanpa kehadiran sendi nama akan dan dengan, imbuhan yang sesuai harus ditambah pada kata adjektif tersebut untuk menjadikannya sebagai kata kerja terbitan. Sila lihat contoh yang berikut:

Kata sendi nama oleh berperanan dalam ayat pasif. Sila lihat contoh yang berikut:

Dalam ayat 23, kata sendi nama oleh merupakan unsur opsyenal dalam pembentukan ayat pasif jati. Walau bagaimanapun, penggunaan oleh dalam ayat 25 adalah wajib untuk menjadikannya ayat pasif, berbanding dengan ayat 24 yang merupakan ayat aktif. Malahan, tanpa kata sendi nama oleh, ayat 27 menjadi tidak logik maksudnya.

Ada kalanya, kata sendi nama menjadi unsur frasa sendi nama yang menjadi frasa keterangan kepada kata kerja, kata adjektif atau frasa sendi nama dalam ayat. Sila lihat contoh yang berikut:

Dalam ayat 28, sendi nama dengan mendahului frasa sendi nama dengan rakannya yang menjadi frasa keterangan atau frasa adverba kepada kata kerja belajar. Dalam ayat 29, sendi nama pada mendahului frasa sendi nama pada suatu masa dahulu yang menjadi frasa keterangan atau frasa adverba kepada kata adjektif cantik. Dalam ayat 30, sendi nama sejak mendahului frasa sendi nama sejak minggu lepas yang menjadi frasa keterangan atau frasa adverba kepada frasa sendi nama di Taiping.

Ada juga kata dalam bahasa Melayu yang menyerupai kata sendi nama tetapi sebenarnya merupakan golongan atau subgolongan kata yang lain. Sila lihat contoh yang berikut:

Dalam ayat 31, kata akan ialah kata bantu aspek. Dalam ayat 32, kata sampai ialah kata kerja. Dalam ayat 33, kata hingga ialah kata hubung pancangan keterangan perhinggaan. Dalam ayat 34, kata antara ialah kata arah. Dalam ayat 35, kata dalam ialah kata arah, tetapi dalam ayat 36, kata dalam ialah kata adjektif. Dalam ayat 37 pula, kata dengan ialah kata hubung pancangan keterangan cara.

Kata sendi nama boleh didahului oleh kata bantu aspek atau ragam. Sila lihat contoh yang berikut:

Dalam ayat 38, kata sendi nama ke didahului oleh oleh kata bantu aspek akan. Dalam ayat 39 pula, kata sendi nama ke didahului oleh kata bantu ragam mahu.

Kata sendi nama oleh boleh bergandingan dengan kata nama sebab dalam ayat tunggal dan kekal sebagai sendi nama. Walau bagaimanapun, kata tersebut boleh menjadi kata hubung pancangan keterangan musabab jika digandingkan dengan kata nama sebab dalam ayat majmuk. Dalam hal ini, penggunaan frasa sendi nama oleh sebab dalam ayat majmuk adalah sama seperti kata hubung kerana.  Sila lihat contoh yang berikut:

Ada kata kerja yang dapat berfungsi seperti kata sendi nama. Sila lihat contoh yang berikut:

Dalam ayat 43, kata kerja mengenai berfungsi seperti kata sendi nama tentang dalam ayat 44. Dalam ayat 45 dan 46, kata menerusi dan melalui berfungsi seperti kata sendi nama dengan dalam ayat 47.

Satu hal yang menarik ialah kata tanya bagaimana yang ditambah awalan se- dapat juga berfungsi sebagai sendi nama. Sila lihat contoh yang berikut:

48a.  Dia menerima pendidikan sebagaimana yang dikehendaki.

48b.  Dia menerima pendidikan sebagaimana (hal) yang dikehendaki.

48c.  Dia menerima pendidikan seperti yang dikehendaki.

49a.  Mereka bertindak sebagaimana yang telah dirancang.

49b.  Mereka bertindak sebagaimana (hal) yang telah dirancang.

49c.  Mereka bertindak seperti yang telah dirancang.

Dalam kelompok ayat 48 dan 49 di atas, kata tanya bagaimana yang ditambah awalan se- dapat berfungsi seperti sendi nama seperti.

Ada juga pengguna bahasa Melayu yang tersilap menggunakan sendi nama tertentu. Satu contohnya ialah penggunaan dua kata sendi nama secara berturutan. Hal tersebut dianggap sebagai lewah. Sila lihat contoh yang berikut:

501a.  *Sila baca maklumat seperti di bawah.

50b.  Sila baca maklumat seperti butiran di bawah.

51a.  *Dia belajar hingga ke larut malam.

52a.  *Sejak dari hari itu, dia sudah sedar.

52b.  Sejak / Dari hari itu, dia sudah sedar.

53a.  *Demi untuk negara, kita harus berjuang.

53b.  Demi / Untuk negara, kita harus berjuang.

54a.  *Selain daripada Hasan, tiada yang sanggup menolongnya.

54b.  Selain Hasan, tiada yang sanggup menolongnya.

Ada juga pengguna bahasa Melayu yang menggunakan sendi nama yang kurang sesuai dalam ayat. Sila lihat contoh yang berikut:

57a.  *Dia bergantung kepada bantuan daripada rakannya.

57b.  Dia bergantung pada bantuan daripada rakannya.

Ada pengguna bahasa Melayu yang tersilap dalam hal penggunaan sendi nama kerana sendi nama yang berkenaan tidak mendahului kata nama atau frasa nama. Sila lihat contoh yang berikut:

58a.  *Hal seperti berikut harus dielakkan.

58b.  Hal seperti yang berikut harus dielakkan.

Sendi nama yang sama tidak perlu diulang dalam ayat, kecuali sendi nama ke. Sila lihat contoh yang berikut:

59a.  Ada pelancong yang datang dari dalam dan luar negara.

59b.  Buku saya ada pada John atau Peter.

59c.  *Dia bukan ke Seremban tetapi Kuala Lumpur.

59d.  Dia bukan ke Seremban tetapi ke Kuala Lumpur.

Penggunaan kata tertentu dengan sendi nama dari dan ke harus bersifat seimbang. Sila lihat contoh yang berikut:

60a.  *Dia menjenguk ibu bapanya dari semasa ke masa.

60b.  *Dia menjenguk ibu bapanya dari masa ke semasa.

60c.  Dia menjenguk ibu bapanya dari semasa ke semasa.

60d.  Dia menjenguk ibu bapanya dari masa ke masa.

Dalam kelompok ayat 60, penggunaan kata semasa atau masa harus seimbang, agar kegramatisan ayatnya tidak terjejas.


MTEM Gesa Kerajaan Berikan Moratorium Tanpa Faedah dan Kurangkan Caruman KWSP Majikan dalam Belanjawan 2023

Untuk mendapatkan maklumat terkini, ikuti kami melalui Telegram


Penangguhan Bayaran Cukai Pegangan Bernilai Kecil bagi Pendapatan Royalti, Faedah dan Pendapatan Kelas Khas

Kuala Lumpur – Lembaga Hasil Dalam Negeri Malaysia (HASiL) ingin memaklumkan penangguhan bayaran cukai pegangan bernilai kecil bagi pendapatan royalti, faedah dan pendapatan kelas khas bermula 1 Ogos 2022. Pembayar perlu meremitkan cukai pegangan yang telah dipotong bagi setiap transaksi kepada Ketua Pengarah Hasil Dalam Negeri Negeri (KPHDN) dalam tempoh satu bulan dari tarikh bayaran dibuat berdasarkan kepada seksyen 109 dan 109B Akta Cukai Pendapatan 1967 (ACP). Amaun potongan perlu diremit bersama-sama borang bayaran CP37 atau CP37D yang telah disediakan.

Bagi memudahkan pembayar membuat bayaran cukai pegangan beramaun kecil yang berulang-ulang, HASiL telah membenarkan penangguhan bayaran bagi kategori pendapatan yang berikut:

A. Pendapatan faedah atau royalti yang dibayar kepada penerima tidak bermastautin di bawah Seksyen 109, ACP 1967.
B. Pendapatan tertentu kelas khas yang dibayar kepada penerima tidak bermastautin di bawah Seksyen 109B, ACP 1967.

Situasi-situasi yang layak dibenarkan penangguhan bayaran cukai pegangan dilakukan sekali dalam setiap tempoh enam bulan adalah seperti berikut:

A. Amaun bayaran cukai pegangan adalah bernilai kecil, iaitu tidak melebihi RM500 00 bagi sesuatu transaksi bayaran.
B. Pembayar mengetahui bahawa bayaran cukai pegangan berkenaan akan dilakukan sebanyak lebih daripada sekali dalam tempoh lanjutan yang dibenarkan, iaitu dalam tempoh enam bulan berkenaan.

Bayaran cukai pegangan dan pengemukaan borang bayaran boleh dilakukan dalam satu borang mengikut tempoh berikut:

A. Pada atau sebelum 30 Jun bagi transaksi bayaran yang dilakukan kepada penerima tidak bermastautin antara 1 Disember tahun sebelum hingga 31 Mei tahun semasa.
B. Pada atau sebelum 31 Disember bagi transaksi bayaran yang dilakukan kepada penerima tidak bermastautin antara 1 Jun hingga 30 November tahun semasa.

Ruangan tarikh bayaran dikreditkan dalam Borang Bayaran CP37 atau CP37D perlu diisi dengan tarikh 30 Jun atau 31 Disember mengikut tempoh transaksi yang terlibat. Pihak pembayar dinasihatkan untuk menyimpan senarai penerima bayaran cukai pegangan amaun kecil yang berkaitan untuk disemak oleh HASiL sekiranya perlu.

Sebarang pertanyaan serta maklum balas berkaitan boleh dimajukan kepada HASiL melalui:
(a) Hasil Care Line di talian 03-8911 1000 / 603-8911 1100 (Luar Negara);
(b) HASiL Live Chat; atau
(c) Borang Maklum Balas di portal rasmi LHDNM di pautan pantas
https://maklumbalaspelanggan.hasil.gov.my/MaklumBalas/ms-my/


Lapan Negeri Menjadi Perintis Bandar Pintar


SKMM Rancang Wujudkan 177 PEDi Baharu


Perniagaan Ekonomi Digital Mempunyai Potensi Besar

Arau – Raja Muda Perlis, Duli Yang Teramat Mulia (DYTM) Tuanku Syed Faizuddin Putra Jamalullail berkenan merasmikan Pembukaan Webinar Yayasan Tuanku Fauziah (YTF) bertajuk ”Pendaftaran dan Pembangunan Perniagaan Francais” yang dianjurkan oleh Kementerian Perdagangan Dalam Negeri dan Hal Ehwal Pengguna (KPDNHEP) dengan kerjasama YTF.

Baginda bertitah bahawa perniagaan berasaskan ekonomi digital kini tidak asing lagi dan perubahan landskap perniagaan francais ke arah digitalisasi menjadi keutamaan. Kelebihan itu membolehkan interaksi perniagaan diperluaskan dengan pengguna dari seluruh dunia di samping melaksanakan digitalisasi dalam keseluruhan rantai bekalan. Tambahan pula, perniagaan ekonomi digital bukan sahaja mampu menyumbang kepada pertumbuhan ekonomi tetapi juga mewujudkan perniagaan-perniagaan sokongan seperti perkhidmatan penghantaran.

Baginda percaya kerajaan juga memandang serius pembangunan pesat industri francais dan mengurangkan perbezaan jurang  dalam industri ini. Fokus utama ini akan menjana ekonomi negara dan seterusnya wujudnya peluang pekerjaan untuk rakyat. Idea dan input dalam membangunkan mikro francais dapat membantu merangka peningkatan tahap sosioekonomi golongan B40 ke M40 yang diharapkan akan menarik minat mereka untuk menceburi bidang perniagaan.

Oleh itu, Duli Yang Teramat Mulia (DYTM), Tuanku Syed Faizuddin Putra yang juga merangkap Penasihat DiRaja YTF yakin penglibatan golongan masyarakat setempat dalam bidang perniagaan francais ini perlu dipertingkatkan dan disokong oleh pendekatan yang bersifat “memudahcara” dan “meringankan”. Mereka yang telah berjaya juga diseru untuk membantu rakan-rakan yang baharu atau sedang berkecimpung supaya lebih berdaya maju.

Webinar tersebut dirasmikan penutupan oleh Raja Puan Muda Perlis, Tuanku Hajah Lailatul Shahreen Akashah Khalil selaku Pengerusi YTF.


AirAsia Dinobatkan Syarikat Penerbangan Tambang Rendah Terbaik Dunia untuk Tahun ke-13 Berturut-turut


KUIPS Terima Pelantikan Nazir Khas Urus Dana Wakaf Jamalullail

Kangar  – Duli Yang Teramat Mulia (DYTM) Tuanku Raja Puan Muda Perlis, Tuanku Hajjah Lailatul Shahreen Akashah Khalil berkenan menyaksikan pelantikan Kolej Universiti Islam Perlis (KUIPs) sebagai Nazir Khas Dana Wakaf Jamalullail ketika Majlis Menandatangani Surat Hasrat Pelantikan Nazir Khas di antara Majlis Agama Islam dan Adat Istiadat Melayu Perlis (MAIPs) dan KUIPs sempena Seminar Kesedaran Berwakaf Peringkat Negeri Perlis dan Roadshow Bulan Wakaf Kebangsaan (BWK) tahun 2022.

Majlis yang dianjurkan oleh Majlis Agama Islam dan Adat Istiadat Melayu Perlis (MAIPs) dengan kerjasama Jabatan Wakaf, Zakat dan Haji (JAWHAR) ini turut menampilkan lima orang pensyarah KUIPs dari lima buah negara berbeza iaitu Malaysia, Iraq, Mesir, Yaman dan Nigeria manakala Indonesia diwakili oleh Rektor Universiti Muhammadiyah Malaysia (UMAM), Profesor Madya Dr. Waluyo Adi Siswanto dalam sesi Diskusi Meja Bulat yang membincangkan berkaitan amalan wakaf di negara masing-masing bertepatan dengan tujuan seminar yang diadakan iaitu untuk memupuk kesedaran berwakaf dalam kalangan masyarakat sebagai salah satu instrumen memperkasakan ekonomi ummah.

Majlis yang berlangsung selama tiga jam di Kompleks Dewan Undangan Negeri Perlis ini juga menyaksikan DYTM Tuanku Raja Puan Muda Perlis, Tuanku Hajjah Lailatul Shahreen Akashah Khalil turut berkenan merasmikan Majlis Pelancaran Projek Buku Wakaf yang melibatkan KUIPs, UiTM Perlis dan INCEIF University.


Pembentangan Belanjawan 2023 Hari Ini

Untuk mendapatkan maklumat terkini, ikuti kami melalui Telegram

Kuala Lumpur –  Mesyuarat Kabinet memutuskan Belanjawan 2023 akan dibentangkan pada 7 Oktober 2022 (Jumaat) di Dewan Rakyat.


Kuala Lumpur- Dewan Ekonomi telah mengajurkan program Sembang Tamu yang bertajuk Ekonomi Malaysia: Belanjawan 2023 dan Pemulihan Pasca-COVID-19. Program itu berlangsung pada 11 Oktober 2022 pada pukul 2.30 petang. Program itu disiarkan melalui FB Langsung Facebook Dewan Bahasa dan Pustaka (DBP) dan saluran youtube DBP.

Program itu menampilkan dua orang ahli panel dan seorang moderator yang mempunyai pengetahuan dan pengalaman luas dalam bidang ekonomi iaitu Datuk Seri Dr. Md Zabid Haji Abdul Rashid, Profesor Emeritus Dr. Barjoyai Bardai dan Dato Dr. Madeline Berma. Mereka mengupas dengan lebih lanjut tentang isi kandungan Belanjawan 2023 dan potensi keadaan ekonomi Malaysia pada tahun hadapan.

Mereka menyatakan bahawa Belanjawan 2023 merupakan persiapan negara untuk menghadapi ketidaktentuan ekonomi global pada tahun hadapan. Belanjawan 2023 menumpukan tiga aspek utama iaitu pemulihan, pembaharuan dan pengukuhan daya tahan. Mereka juga membincangkan tentang cabaran yang dihadapi untuk melaksanakan Belanjawan 2023 kerana Parlimen sudah pun dibubarkan pada 10 Oktober 2022. Oleh itu, Belanjawan 2023 perlu dibentangkan semula di Parlimen setelah kerajaan baharu dibentuk.